2 TAHUN CERAI - PELAKON LAN SIRO CARI REZEKI MENOREH GETAH & JUAL BARANG BUNDLE DEMI NAFKAH ANAK-ANAK

Demi kelangsungan hidup, pelakon Lan Siro atau nama sebenarnya Azlan Mokhtar, 40, bertukar angin mencuba bidang baharu bagi menampung perbelanjaan harian, selepas menyedari pasang surut dunia seni.

Selain mengusahakan kebun getah di kampungnya di Temerloh, Pahang, Lan juga mula berjinak-jinak dalam perniagaan menjual barangan bundle selain bekerjasama dengan beberapa orang rakan dalam projek penternakan kambing.

Kata Lan, pekerjaan baharu yang dilakukan ini juga merupakan salah satu usahanya supaya tidak terlalu bergantung harap melalui pendapatan sebagai pelakon.

"Kali terakhir saya terlibat dengan penggambaran adalah pada bulan Ramadan lalu. Sekarang ini kiranya lebih dua bulan tiada job jadi kenalah buat benda lain sebab kita tidak tahu sampai bila boleh berlakon.

"Di kampung ada sedikit kebun pokok getah saya usahakan namun hasilnya tidaklah banyak. Sekarang ini saya mula berjinak-jinak menjual barangan bundle. Selagi ada kudrat saya akan usaha buat apa sahaja.

Klik untuk gambar besar

"Industri juga tidak menentu sekarang ini tapi saya tidak mahu cepat melatah atau salahkan mana-mana pihak kerana kurang mendapat tawaran," jelasnya yang dipetik sebagai berkata kepada mStar.

Dalam masa sama, pelakon 'Abang Sado Jemur Kain' yang hampir dua tahun berpisah dengan bekas isteri itu juga mendedahkan dia perlu bekerja keras kerana mahu memberi nafkah kepada dua orang cahaya matanya.

Lan mengakui hidupnya kini tidaklah terlalu senang, namun dia bersyukur kerana masih diberikan rezeki dan peluang untuk mencuba sesuatu baharu.

"Hampir dua tahun saya menduda dan anak-anak tinggal bersama bekas isteri. Sebagai bapa saya kena kuat bekerja dan beri duit untuk anak-anak yang sedang membesar. Walau dalam keadaan apa sekalipun saya perlu jalankan tanggungjawan sebagai ayah.

"Syukur sekarang ini tidaklah susah. Masih boleh hidup seperti biasa, cuma tidaklah senang. Kalau dahulu saya boleh bergantung kepada pendapatan dalam dunia seni, sekarang tidak lagi. Kena cekap mengatur perjalanan," jelasnya.

Walaupun tawaran berlakon semakin perlahan, Lan berkata dia tetap akan meneruskan karier seni dan tidak pernah berputus asa mencari peluang.

"Saya tidak pernah tinggalkan dunia lakonan kerana minat yang mendalam. Tidak semua orang diberi peluang ini dan berlakon seakan-akan sudah menjadi makanan jiwa buat saya. Bukan lagi fikir soal glamor atau duit, tetapi saya anggap tanggungjawab untuk menjayakan watak supaya sampai kepada penonton.

"Mungkin suatu hari nanti saya tidak lagi berlakon dan akan terus terlibat dengan kerja belakang tabir. Ini adalah asam garam dunia seni dan terpulang kepada diri sendiri untuk terus bertahan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IQBAL KECEWA DENGAN KECAMAN NETIZEN BAWA DIRI KE LUAR NEGARA?

Mungkin kecewa dengan kecaman diterima tidak henti-henti, usahawan sensasi, Ahmad Iqbal menerusi satu perkongsian di Insta Story semalam telah memuat naik fotonya berada di lapangan terbang. Timbul tanda tanya adakah usahawan itu bakal tinggal di luar negara.

Ini kerana sebelum ini, Iqbal pernah berkata dia merasakan sudah tidak sesuai lagi untuk menetap di Malaysia apabila ada sahaja netizen yang kurang senang dengan dirinya sehingga ada yang menyunting wajahnya menjadi anjing dan babi.

Bukan itu sahaja, malah tindakan individu yang menyunting wajahnya dengan tubuh lelaki lain yang hanya berseluar dalam disifatkan sangat melampau.

Tidak dinyatakan destinasi dituju, Iqbal berkata mungkin dia akan tinggal lama di sana atau akan membeli rumah di negara tersebut.

Klik untuk gambar besar

"Saya belum sampai ke destinasi (negara) yang sepatutnya saya jejak kerana ada sedikit perkara perlu kemaskan untuk bertempat di sana. Negara apa, saya rahsiakan selagi belum tiba di sana.

"Jadi sementara itu, semalam saya pergi ke tempat lain yang berdekatan terlebih dahulu untuk bersantai. Sekarang saya tiba di Kuala Lumpur dan bergegas uruskan banyak perkara.

"Kali ini saya bawa 5 bagasi besar (berat lebih 100KG), tidak pasti berapa lama saya di negara tersebut. Mungkin hanya dua minggu. Mungkin 3 bulan atau lebih lama, saya ikut gerak hati. Sambil itu saya terfikir untuk membeli rumah di sana," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - JULIE SUDIRO KEMBALI KE RAHMATULLAH

Pada jam 9.30 malam tadi, penyanyi veteran, Datin Paduka Julie Sudiro atau nama sebenarnya Raden Juariah Raden Sudiro, 80, yang menerima rawatan di Hospital Universiti Teknologi Mara (UiTM) Puncak Alam, Selangor sejak 9 Januari lalu, dilaporkan telah meninggal dunia  akibat masalah paru-paru.

Berita sedih itu dikongsikan Presiden Persatuan Karyawan Malaysia (Karyawan), Datuk Freddie Fernandez ketika dihubungi.

"Sebelum ini arwah ada menunjukkan tanda-tanda positif tapi tiba-tiba keadaannya tenat dan mengembuskan nafas terakhir sekitar jam 9.30 malam tadi. Pemergian Julie adalah satu kejutan buat seluruh penggiat seni. Semoga rohnya dicucuri rahmat," katanya.

Berita pemergiannya turut disahkan sendiri oleh anak lelakinya, Rindra Soliana. Sementara itu, anak bongsu Allahyarhamah Julie iaitu Jose Irmanto Sudiro Soliano, 45, ketika dihubungi itu bagaimanapun belum bersedia untuk memberikan sebarang kenyataan.

Klik untuk gambar besar

"Bukan sekarang. Hubungi saya nanti," ujarnya ringkas menerusi kiriman WhatsApp.

Allahyarham dimasukkan ke hospital berkenaan sejak 9 Januari lalu dan dimasukkan ke Unit Rawatan Rapi (ICU) hospital berkenaan ekoran masalah paru-paru.

Namun pada 15 Januari lalu, kesihatan Julie dilaporkan semakin stabil meskipun masih memerlukan bantuan pernafasan akibat paras oksigen menurun.

Dua tahun lalu, media turut melaporkan Julie menjalani hidup dengan tenang sebagai guru mengaji. Antara mereka yang menjadi anak murid penyanyi yang terkenal menerusi lagu jazz dan keroncong sejak 1960-an itu Allahyarham Seniwati Mariani, Shasha, Dian P Ramlee dan ramai lagi.

Julie dilahirkan pada 26 Februari 1945 di Segamat Johor namun dibesarkan di Singapura. Allahyarham mendirikan rumah tangga bersama Allahyarham Tony Soliano yang juga merupakan pemuzik jazz. Hasil perkahwinan itu, mereka dikurniakan dua cahaya mata iaitu Rindra dan Jose Irmanto.

Untuk makluman, sepanjang kariernya sebagai penyanyi, Julie pernah popular menerusi lagu 'Be Good To Me', 'Lambaian Kanda', 'Seruling Malam', 'Miang Keladi' dan 'Gambar Kenangan'.

Allahyarham juga pernah merakamkan album duet bersama rakan baiknya, Kartina Dahari dan pernah popular menerusi lagu seperti 'Cincin Kenangan', 'Marilah Bergembira', 'Burung Nuri' dan 'Pulau Harapan'.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSALIN ARRIL 2017 - PUTERI SARAH INGIN ANAK NAMA HURUF S

Isteri kepada pelakon dan pengarah Syamsul Yusof, Puteri Sarah Liyana yang kini sedang hamil empat bulan itu dijangka bakal melahirkan anak sulung mereka iaitu anak lelaki pada awal bulan April 2017.

Ternyata keterujaan untuk menyambut kehadiran anak sulung kelak, membuatkan Sarah dan suaminya itu sibuk mencari nama yang sesuai untuk cahaya mata mereka.

Sarah yang bakal menyambut hari lahir ke-31 pada 1 Disember ini berkata yang dia tidak kisah nama apapun, asalkan nama tersebut mestilah bermula dengan huruf S seperti mana dirinya dan suami.

"Sekarang ini kami sibuk cari nama tapi saya ada syarat sendiri. Tak kisahlah nama apa, janji nama itu mesti bermula dengan huruf S sebab saya nak nama anak sama dengan nama saya dan Syamsul," kata Sarah.

Seperti wanita mengandung yang lain, Sarah yang tidak lokek untuk bercerita tentang perkembangan dirinya sekarang itu sering mengidam pelbagai jenis makanan.

"Setakat ini alhamdulillah, sejak awal mengandung hingga sekarang saya tidak ada alahan pagi (morning sickness). Entahlah, mungkin alahan seperti pening dan mual itu pergi kepada Syamsul kot sebab sebelum dapat tahu saya hamil, dia sering mengadu pening-pening dan rasa mual.

"Sekarang ini saya cuma alah pada makanan, pantang jumpa. Saya mengidam macam-macam tapi yang kelakarnya, saya suka makanan yang sebelum ini bukan dalam senarai menu kesukaan. Sekarang ini saya idam makan BBQ dan makanan pedas yang merupakan kegemaran Syamsul," ceritanya.

Malah kata Sarah, suaminya juga sedia maklum akan keinginannya yang sering mengidam pada waktu malam untuk makan. Setiap kali Syamsul pulang ke rumah, biar selewat mana sekalipun dia tetap akan membawa Sarah pergi mencari makanan yang diidamkan.

"Ada sekali tu, Syamsul baru balik rumah lepas penggambaran, pukul 2 pagi. Saya kata nak makan bubur, dia bawa saya ke Hotel Concorde, Kuala Lumpur nasib baik ada. Selain itu, saya juga sering mengambil makanan tambahan seperti yang disyorkan oleh doktor.

"Alhamdulillah, setakat ini saya sihat walafiat dan berharap diberi kesihatan yang sihat sehingga bersalin kelak yang dijangka pada awal April tahun depan," ujarnya dipetik sebagai berkata.

Menyentuh mengenai dunia seni, kata Sarah, sebelum mendapat tahu diri hamil, dia ada menerima tawaran untuk menjadi pengacara untuk sebuah program. Bagaimanapun peluang itu terpaksa dilupakan kerana sebagai pengacara, dia perlu melakukan beberapa aktiviti lasak.

"Saya memang teruja dapat menjadi pengacara program ni, tapi mungkin bukan rezeki kerana dalam program itu nanti saya perlu buat aktiviti. Harap-harap nanti adalah tawaran lain," jelasnya.

Dalam pada itu, Sarah juga sempat memberitahu akhir bulan ini, mereka sekeluarga akan bercuti ke London dan seterusnya, dia dan suami akan ke Paris.

Sumber: Utusan

Foto: Puteri Sarah Liyana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JANTINA ANAK KEDUA - SAHARUL TAK NAK TAHU SEHINGGA ISTERI BERSALIN

"Boy ke Girl? 3 bulan je lagi! Ramai betul yang tanya. Sebenarnya sy memang ckp dekat doctor, sy taknak tahu baby girl atau boy sampai lah Deena selamat bersalin nanti. InShaaAllah, tak kisah pun boy atau girl. Semuanya rezeki, asalkan mummy dengan baby sihat selamat dan cukup sifat Allah kurniakan. Amin Ya Rabb. Korang rasa boy ke girl? Agak2 ikut muka siapa. Eheheh.

"Doakanlah kami. Amin Amin Amin," tulis pelakon Saharul Ridzwan menerusi satu entri yang dimuatnaik di laman Instagram miliknya yang memberitahu bahawa dia mengambil pendekatan untuk tidak mahu mengetahui status jantina bayi keduanya sehingga isterinya bersalin.

Bahkan, Saharul atau nama sebenarnya, Mohd. Saharul Ridzwan Hashim, 31, berkata, dia tidak kisah sekiranya bayi yang lahir nanti lelaki atau perempuan. Begitupun, Saharul turut bertanya kepada pengikutnya yang mahu meneka jantina bayi kedua mereka nanti. Posting tersebut kemudian menerima pelbagai respons dalam kalangan pengikutnya.

Klik untuk gambar besar

Ada yang mendakwa kemungkinan bakal dikurniakan anak lelaki berdasarkan seri pada wajah isterinya: "Kalau tengok muka maknya, berseri-seri selalu lelaki lah, kalau mak tak ada seri anak perempuan. Petua orang tua je. Apapun terpulang pada kententuan Allah," komen salah seorang pengikutnya.

Saharul mendirikan rumah tangga dengan Qaabila Deena Emir pada 16 September 2016. Hasil perkongsian hidup, pasangan itu dikurniakan Muhammad Luth Ali yang kini sudah menginjak usia tiga tahun.

www.myartis.com / Sumber & foto: Astro Gempak, Instagram Saharul Ridzwan & Qaabila Deena Emir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAKINAH SUKA 'BUAT ONAR'... RASA MACAM ATTENTION SEEKER" -  SHARIFAH SHAHIRAH

"Saya rasa dalam yang kritik, ada juga yang suka dengan personalitinya. Dia pula suka 'buat onar' kemudian dia akan mediamkan diri. Rasa rasa macam attention seeker. Ada orang yang begitu. Macam… tak kisah ada orang suka atau tak, tapi dia memang suka diberikan perhatian juga.

"Katalah kalau dia botak sekali pun, saya sendiri pernah warnakan rambut warna merah, pernah juga hampir botak," ujar pelakon Sharifah Shahirah yang menyifatkan adiknya, selebriti sensasi, Sharifah Sakinah sebagai individu yang suka mencuri perhatian.

Terdahulu, Sakinah atau lebih mesra dipanggil Kinah sekali lagi menjadi perhatian orang ramai apabila menampilkan imej baru dengan berambut botak di laman Instagram miliknya.

Menurut Shahirah yang mesra disapa Shiera, sebagai kakak dia tidak mengambil perkara itu sebagai suatu hal yang serius kerana lebih mengenali adik sendiri.

Klik untuk gambar besar

Jelasnya lagi, orang-orang begini kadang-kala akan berasa marah jika tidak dipeduli oleh netizen, jadi kalau dia rasa senyap, dia mesti akan membuat sesuatu untuk diambil peduli orang.

Namun, Shiera tidak menafikan bahawa adiknya merupakan anak yang baik terutamanya dalam hal melibatkan keluarga. Dalam pada itu, Shiera memaklumkan bahawa dia langsung tidak kisah tentang apa yang orang katakan dan tidak mahu balas apa-apa mengenai kritikan tersebut.

"Kinah anak yang cukup baik. Rezekinya pun murah sebab dia jaga mak, keluarga. Dia dulu yang akan bagi mak duit, bukan adik-beradik lain. Katalah kalau dia botak sekali pun, saya sendiri pernah warnakan rambut warna merah, pernah juga hampir botak," katanya.

Tambahnya lagi, pengakhirannya bukan manusia yang akan adili, tetapi Allah SWT dan Kinah juga bukanlah melakukan perkara tidak baik seperti mencuri, sakitkan hati orang atau sebaginya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BELUM APA-APA DAH HAUK" - TALI 'FACE MASK' TERPUTUS DUA KALI, NETIZEN PERTIKAI KUALITI PRODUK JOVIAN MANDAGIE

Pereka fesyen terkenal, Datuk Jovian Mandagie sebelum ini dikecam teruk dek gara-gara kenyataannya menggunakan perkataan hauk dan dalam masa sama mempromosikan pelitup muka jenamanya yang bakal memperolehi cop SIRIM.

Bagaimanapun, Jovian yang juga menantu kepada Perdana Menteri Malaysia, Datuk Seri Ismail Sabri itu menerusi laman sosial miliknya telah tampil menjelaskan kenyataannya mengenai pelitup muka 'hauk'.

Terkini, sebuah video memperlihatkan mask keluaran Jovian Mandagie pula terputus talinya ketika siaran langsung tular di laman sosial. Menerusi video pendek yang dipercayai untuk siaran jualan langsung itu menyaksikan penyanyi Datuk Seri Siti Nurhaliza selaku duta produk berkenaan cuba memakai pelitup muka tersebut.

Klik untuk gambar besar

Namun perkara tidak dijangka berlaku apabila talinya terputus ketika hendak disarungkan ke muka. Bagaimanapun, Siti Nurhaliza menerusi video tersebut mengatakan tali pelitup muka itu terputus disebabkan cara dia menariknya terlalu kasar.

"Sebab itu saya takut tau... sebab kalau saya pegang apa-apa, tangan saya ini gagah sangat," kata Siti Nurhaliza yang ketika itu turut ditemani Jovian.

Kemudian, tali mask baharu yang ingin diberikan kepada penyanyi itu terputus sekali lagi. Video tersebut menarik perhatian dan mendapat pelbagai respons dalam kalangan netizen yang rata-ratanya mempertikaikan kualiti produk keluaran pereka fesyen terkenal itu.

Malah, terdapat juga segelintir netizen yang membuat perbandingan kualiti antara pelitup muka mahal dengan pelitup muka murah yang dibeli secara talian.

"Dah malu la tu. Lepas ni keluar la statement 'kita masih dalam fasa ujian, mungkin akan keluar mask cop Sirim siri kedua'." - "Ini orang kata, yang mahal belum tentu berkualiti, belum apa-apa dah hauk." - "Adoi, malunya... berkualiti atau tak tu? Kalau ada cop Sirim barang mesti power la kan ini tak?

"Baru ini ada beli di talian, harga dalam RM3.90 untuk 50 keping. Bila pakai putus macam itu, tak ralat sangat. Ini RM30, putus macam tu juga baik aku beli yang Shoppe saja." - "Pelitup muka KN94 saya beli kat Shopee harga RM1.50 untuk 10 keping tak cepat putus tali. Cuma tak ada cop Sirim sajalah," komen beberapa netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA IJAZAH BAGI PIHAK ARWAH ABANG - TOI RASA SAYU

Komposer, penyanyi dan juga bekas pelajar Akademi Fantasia musim ke-6 (AF6), Toi semalam telah menerima segulung ijazah dari Universiti Teknologi Mara (UiTM) mewakili abangnya Badrulhisham Bin Baharom yang telah meninggal dunia akibat serangan sakit jantung sekitar bulan Mei lalu.

"Alhamdulillah..I did it for u my late bro. Attended the convocation on your behalf when u already there in peace. #uitm #shahalam #AlFatihah to Arwah Badrulhisham bin Baharom #arwahude #restinpeace," ujar Toi di laman IGnya.

Menurut Toi, arwah abangnya menyambung pengajian di UiTM dan sambil itu masih terus bekerja di Johor.

"Saya sebagai adik wakilkan arwah abang saya untuk menerima ijazah yang dia tak sempat ambil sendiri. Perasaan ketika itu, memang sedih, dah rasa nak menitik air mata.

"Lebih-lebih lagi bila tiba giliran arwah, dipaparkan wajah arwah beserta dengan sedikit maklumat tentang arwah. Suasana ketika itu begitu sugul. Saya tahan sahajalah air mata ini dari menitik," kata Toi.

Ditanya tidakkah dia sendiri mahu sambung belajar dan terima ijazah sendiri pula, jawab Toi buat masa ini dia sedang sibuk dengan kerjayanya dan dalam persiapan untuk mempromosikan single terbaru Hyper Act, Bukan Untukku.

Sumber: Media Hiburan & Toi IG

Foto: Toi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"BANGUNAN DIBINA ATAS ORANG" - PEMILIK TAMPIL BERI PERJELASAN BERHUBUNG TAHFIZ AARON AZIZ

Sebelum ini, pelakon Aaron Aziz telah berkongsi beberapa keping gambar menunjukkan satu bangunan yang telah dipecahkan dinding dengan keadaan berterabur. Aaron turut meluahkan rasa sedih apabila pusat tahfiz miliknya di Pulau Langkawi, Kedah terpaksa dirobohkan tidak dijelaskan situasi sebenar yang terjadi.

Terkini, seorang wanita tampil memberikan penjelasan mengenai isu pusat tahfiz dirobohkan. Ketika dihubungi, wanita bernama Fosiyah Md Din, 62, mendakwa tanah itu merupakan milik adik beradiknya dan kini dalam proses untuk pembahagian supaya setiap seorang mendapat hak masing-masing.

"Tanah tu dibahagikan kepada tujuh orang adik beradik. Kami dalam proses untuk pecah bahagian supaya dapat seorang satu geran. Kami dah buat pengukuran tanah. Bahagian abang saya untuk wakaf itu diberikan kepada pihak terbabit untuk dibuat tahfiz. Bangunan itu sebenarnya sudah dibina atas jalan.

"Kami dapat surat dari pejabat tanah yang permohonan untuk mendapatkan geran tidak diluluskan sebab ada pembinaan yang dilakukan atas jalan. Saya dah bagitahu tiga kali dekat pihak terbabit untuk tidak melakukan apa-apa pembinaan atas jalan, tetapi mereka degil. Klik untuk gambar besar

"Dah empat tahun kami memohon geran untuk pembahagian tanah tapi masih tidak diluluskan. Saya minta diruntuhkan kalau nak dapat geran untuk tanah yang diwakafkan itu. Kalau tak buat, memang tak dapat kelulusan daripada pejabat tanah," dakwanya.

Tegas Fosiyah lagi, bukan keseluruhan tahfiz itu dirobohkan, tetapi hanya bangunan yang dibina atas jalan sahaja: "Bangunan yang diruntuhkan hanya bahagian yang dibina atas jalan sahaja, bukan keseluruhannya. Bukan saya sendiri runtuhkan, tapi ia mengikut ukuran yang telah diberikan oleh pejabat tanah," dakwanya lagi.

Dalam pada itu, dakwa Fosiyah lagi, tanah itu milik abang sulungnya dan tahfiz itu masih belum ada permit: "Kalau diikutkan tahfiz itu tidak sah. Tanah itu pemiliknya adalah abang saya yang sulung.

"Pada Rabu lalu, baru saya tahu bila keluar berita mengenai Aaron kesal kerana tahfiz dirobohkan. Ramai netizen yang kecam kami tanpa mengetahui cerita yang sebenar.

"Tahfiz itu tak ada permit. Geran tanah pun belum dapat sebab ada bangunan atas jalan.Geran yang yang ada sekarang terkandung nama kami semua tujuh adik beradik, geran yang tertulis atas nama setiap seorang masih tak dapat lagi.

"Tapi kami sebagai tuan tanah tak akan berundur. Bangunan itu dirobohkan untuk kami dapat geran. Kalau tak, sampai bila-bila pun kami tak dapat. Anak-anak kami nanti apa cerita? Kami semua dah tua, kenalah fikir masa depan pewaris kami," katanya mengakhiri perbualan.

Sementara itu, Aaron telah dihubungi bagi memberi perjelasan namun pelakon itu enggan memberikan komen lanjut mengenai perkara ini.

www.myartis.com / Sumber & foto: Astro Gempak & Instagram Aaron Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PELAKON ZUL ARIFFIN AKAN DISIASAT..." - ANNUAR MUSA

"Proses undang undang berjalan. Pelakon Zul Arifin akan di siasat di bawah Seksyen 233 Akta KMM (Akta Komunikasi dan Multimedia 1998) kerana 'posting' Instagram yang menyalahi undang undang. Jagalah nilai dan budaya," itulah kata Menteri Komunikasi dan Multimedia, Tan Sri Annuar Musa melalui Twitter, pagi, hari ini.

Menerusi kenyataan tersebut, pelakon Zul Ariffin akan disiasat di bawah Seksyen 233, Akta Komunikasi dan Multimedia (KMM) 1998 berikutan perkongsian videAnnuar Muda berkata o babak panas yang tular membabitkan dia dengan pelakon baru, Siti Hariesa, baru-baru ini.

Dalam hantaran sama, Annuar berkata, adegan seperti yang dipaparkan itu tidak akan dibenarkan untuk tayangan sama ada di bulan Ramadan atau bulan yang lain.

Semalam, Zul tampil membuat permohonan maaf di Instagram Story. Zul yang juga pemenang Pelakon Lelaki Terbaik Festival Filem Malaysia ke-31 menerusi filem Sangkar itu berkata, selepas ini dia akan lebih meneliti dan berhati-hati untuk memuat naik sebarang bahan yang diberikan kepadanya untuk dipromosikan di media sosial.

Klik untuk gambar besar

Sebelum ini, Jabatan Kemajuan Islam Malaysia (Jakim) menentang keras isu penularan video berkenaan. Ketua Pengarah Jakim, Datuk Hakimah Mohd Yusoff berkata, berdasarkan penelitian, pihaknya membantah penyiaran program seumpama itu yang jelas mempamerkan perbuatan dilarang Islam dengan aksi dan adegan tidak bermoral melampaui batas serta bertentangan dengan norma masyarakat dan hukum syarak.

Menurutnya, drama seumpama itu tidak wajar disiarkan apatah lagi ketika Ramadan: "Jakim menggesa semua pihak sama ada stesen penyiaran, penerbit, penulis skrip dan pelakon lebih cakna dan mengelakkan isu seumpama ini kerana ia menyerap masuk ke dalam jiwa masyarakat khususnya golongan remaja dengan budaya dan norma yang bersalahan dengan ajaran Islam dan amalan murni masyarakat Malaysia," ujarnya.

Terdahulu, Zul mencetuskan kontroversi apabila memuat naik video di Instagram memaparkan beberapa babak panas bersama Siti Hariesa dalam drama terbaharu lakonannya berjudul 'Perempuan Itu', baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA LAWAK 'HAMIL' REMY ISHAK BIKIN NETIZEN TERHIBUR

Menerusi laman Instagram, pelakon Remy Ishak telah memuatnaik gambar peruabahan dirinya sebelum dan selepas.

Apa yang lucunya, Remy sempat berseloroh dengan peminatnya bahawa dia kini sedang mengandung empat bulan.

Kata Remy, perubahan itu dirasai ekoran sambutan Aidilfitri dan rumah terbuka sejak dua minggu lalu.

"Setelah berjumpa dengan doktor, abang disahkan mengandung 4 bulan ketika menyambut Aidilfitri yang mulia.

Klik untuk gambar besar

"Berikut dipaparkan gambar bukti sebelum dan selepas," perkongsian Remy yang mendapat reaksi lucu daripada netizen.

Rata-rata netizen tidak menyangka pelakon filem 'Nur Kasih' ini mempunyai sisi humor.

"Mengong la awak ni Remy," tulis aktres cantik Erra Fazira. - "Baby girl ke boy tu? Alahan teruk tak? Hahaha. Ngek tul la," tanya @effzie.

"Siapa yang mengandungkan awak ni?" soal @mawar_asnieyza. - "Tak sangka kelakar juga," tambah pengguna lain.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GV2: "SAYA PERLUKAN IMUNITI" - AMIR UKAYS

"Kalau saya tak dapat imuniti itu, maka tak dapatlah saya untuk beraksi dengan lebih berani dan menghiburkan," akui Amir Ukays yang menginginkan imuniti daripada penaja Gegar Vaganza 2 (GV2) Datuk Seri Vida untuk meneruskan perjuangannya dalam konsert mingguan yang seterusnya.

Ini kerana menurut Amir, imuniti tersebut amat perlu bagi dirinya kerana dia yakin setiap lagu yang dinyanyikan telah berjaya menarik perhatian penonton  serta penguasaan pentas juga amat baik untuk dibandingkan di minggu-minggu sebelumnya.

"Kalau saya tak dapat imuniti itu, maka tak dapatlah saya untuk beraksi dengan lebih berani dan menghiburkan," ujar Amir dipetik sebagai berkata.

"Saya tidaklah rasa kecewa, cuma apabila tersingkir di minggu kelima rasanya amat tidak berbaloi dan tidak umpphh!

"Lagu Yank yang saya nyanyikan itu tidaklah mencabar sangat dari segi vokal tetapi lagu ini amat diminati ramai sewaktu ketika dahulu hingga menjadi hits yang di radio.

"Jadi kalaulah Datuk Seri Vida memilih saya untuk imuniti itu, saya rasa amat gembira dan berjanji akan terus membuat persembahan yang lebih mantap," jelasnya.

Dalam pada itu, Amir turut ditanya adakah penyingkirannya ini ada kaitan dengan kes polis yang dahulu yang dikatakan kononnya memiliki senjata api yang dijumpai di dalam kereta.

Sambil tersenyum dia menjawab, penyingkiran dirinya tidak ada kena mengena dengan kes itu dan menganggap ia bukan rezeki serta keputusan terletak di tangan juri.

"Saya tak rasa sebab kes polis, saya tersingkir itu tanggapan yang salah. Bertahan sampai ke minggu kelima sudah cukup mengembalikan semula karier nyanyian saya yang boleh dikatakan menyepi.

"Inshaa Allah, selepas ini rezeki saya lebih murah dengan jemputan nyanyian di majlis-majlis korporat mahupun keraian yang sehingga hari ini," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


IZREEN SAH HAMIL 3 BULAN - BEKAS MADU UCAP TAHNIAH

"Alhamdulillah.. tahniah ex madu. Hahaha InsyaAllah bonda pun berhak bahagia. Sekarang dalam perjalanan menuju ke jalan bahagia," demikian tulis Intan Liana Saleh kepada bekas madunya, pelakon Izreen Azminda yang sah hamil tiga bulan.

Menjawab soalan daripada pengikutnya berkaitan berita kehamilan Izreen melalui Instastory, bekas isteri Ude itu mengucapkan tahniah kepada bekas madunya itu. Dalam pada itu, pengikutnya turut mendoakan kebahagiaan Intan.

Menerusi laman Instagram semalam, Izreen dan suami seorang pemuzik bebas, Ude Wahid telah mengumumkan berita gembira dimana mereka bakal menimang cahaya mata pertama mereka tidak lama lagi selepas setahun mendirikan rumah tangga.

Difahamkan, pelakon 'Ahli Mesyuarat Tingkap itu kini sedang hamil 3 bulan dan dijangka bakal bersalin sekitar bulan Julai depan.

Terdahulu, nama Intan menjadi perhatian umum apabila perkahwinan rahsia Ude bersama Izreen Azminda terbongkar.

Klik untuk gambar besar

Intan dan juga Ude sebelum ini berkahwin pada 1 Mac 2013 dan dikurniakan dua orang cahaya mata. Bagaimanapun pada 22 Mac lalu, Ude menceraikan Intan Liana dengan talak satu selepas lima tahun berumahtangga.

Intan dan Ude sah bercerai pada Mac 2017. Hasil perkahwinan mereka dikurniakan dua orang cahaya mata lelaki iaitu Arish Muqri dan Ariq Muqri.

Izreen dan Ude atau nama sebenarnya Muhammad Radzi Abdul Wahid telah mendirikan rumah tangga pada 8 Ogos lalu di Damansara, Petaling Jaya secara tertutup.

Izreen pernah berkahwin dengan seorang jurukamera, Muhammad Riza pada 2012 namun berpisah pada 2014. Pelakon itu dikurniakan seorang anak lelaki, Muhammad Adrian Umar, 5.

www.myartis.com / Sumber: Astro Gempak, Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK IZIN ISTERI JADI PENYANYI - HAQIEM RUSLI MAHU SOFEA FOKUS DENGAN PERNIAGAAN

"Sofea boleh menyanyi, suaranya sedap seperti penyanyi Indonesia yang mempunyai 'tone' suara yang baik. Namun, biarlah saya seorang sahaja bergelar anak seni, lagipun, saya mahu isteri fokus pada perniagaan kami, SanThai Village sebab mahu buka francais kedua dan seterusnya.

"Lagipun, Sofea tidak biasa dengan dunia hiburan, jadi biarlah dia fokus dengan perniagaan. Kalau nak cakap soal cemburu, sebagai suaminya tentulah saya cemburu, sebab itulah lumrah.

"Tetapi, cemburu saya tidaklah keterlaluan," jelas penyanyi Haqiem Rusli, 23, yang mendedahkan syarikat rakaman, FMC Music mahu mengambil isterinya, Wan Anis Sofea Wan Zamzuri, 19, untuk dijadikan penyanyi, namun dia tidak bersetuju, sebaliknya berpendapat biarlah dirinya seorang sahaja berkecimpung dalam dunia muzik.

"Buat masa ini, saya gembira apabila Sofea mendapat perhatian. Bukan mahu berbangga pengikutnya dalam laman sosial naik, namun, saya gembira apabila sesuatu perkara boleh membuatkan isteri gembira. Seperti anda juga gembira apabila jumlah pengikut naik. Namun, saya tidak menafikan Sofea malu dan gementar berhadapan dengan wartawan, tetapi saya banyak memberikan nasihat. Kini, Sofea sedang belajar menerima perhatian dari orang ramai," ujarnya lagi.

Klik untuk gambar besar

Mendirikan rumah tangga pada 19 November lalu, Haqiem mengakui, kehidupannya kini lebih sempurna dan lebih terisi dengan kehadiran isteri yang sentiasa di sisi. Menepis sangkaan orang ramai bahawa berkahwin muda mengehadkan pelbagai perkara, Haqiem memberitahu dia seronok bergelar suami, malah tidak merasakan kahwin pada usia ini mampu membuatkan popularitinya merudum.

"Saya seronok dan bahagia sebab ini adalah fasa baharu dalam hidup saya. Sekarang, saya ada seseorang yang boleh membimbing selama 24 jam. Maksudnya, Sofea boleh menegur jika saya melakukan kesilapan dan sebagainya. Sebelum ini, ibu bapa menegur, tetapi ada isteri agak berbeza.

"Saya akui perjalanan baru ini seronok kerana apa sahaja urusan Sofea, saya perlu ada, begitu juga sebaliknya. Dalam pada itu, kami masih mencari keserasian dan mematangkan hubungan agar tiada benda yang tidak baik terjadi. Doa yang terbaik buat kami," kata penyanyi lagu 'Mimpi' ini.

"Berkahwin muda adalah urusan Allah. Kalau bercakap soal populariti, semuanya berbalik pada rezeki, nak kata populariti merudum selepas berkahwin, itu semua juga urusan Allah. Allah memberikan rezeki, jadi saya akur dengan ketentuan-Nya.

"Jadi, saya tidak terkesan dengan isu kahwin muda boleh membuatkan populariti merudum. Di sebalik itu, saya tetap akan berusaha untuk kekal relevan. Insya-Allah, saya akan menghasilkan karya berkualiti kerana sebagai penyanyi, perlu mempunyai karya berkualiti untuk terus mengekalkan kejayaan," ujarnya.

Haqiem turut menyokong rakan lain berkahwin pada usia muda sekiranya situasi mengizinkan: "Tak perlu dengar mulut orang mengatakan habislah segala-galanya jika berkahwin muda. Sekiranya habis sekalipun, itu sudah pun ditulis. Janji sebagai manusia, kita buat perkara wajib dan gembira dengan apa yang dilakukan," tuturnya.

Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMALANGAN - RAHIM KIDOL ALAMI TIGA TULANG DADA PATAH

Baru-baru ini, pelakon veteran Rahim Kidol difahamkan terbabit kemalangan jalan raya mengalami tiga tulang dadanya patah dan dia kini ditahan di wad 9A, Hospital Shah Alam. Mungkin generasi baru kurang mengenalinya tetapi Rahim popular menerusi siri 'Spektra' yang disiarkan di RTM.

Sebelum ini, ramai dalam kalangan penggiat seni masih lagi terkejut dengan pemergian sutradara terkenal Raja Ahmad Alauddin, 62, pada Khamis lalu.

Pengarah yang melonjak namanya menerusi filem 'Hati Bukan Kristal' pada era 1990-an ini dipercayai menghembuskan nafas terakhir dalam tidur di kediamannya di Bandar Sri Damansara, Petaling Jaya, kira-kira jam 6 pagi.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BETAPA BODOHNYA SAYA PERCAYA..." - AKAUN IG LESAP, ADIBAH NOOR AKUI MUDAH DITIPU

Akaun laman sosial milik penyanyi dan pelakon Adibah Noor telah digodam pihak tidak bertanggungjawab, gara-gara percaya dengan permintaan untuk mendapatkan pengesahan daripada Instagram. Adibah atau nama penuhnya Adibah Noor Mohd Omar, 50, berkata semua gambar kenangan sudah hilang buat selama-lamanya dan kini dia terpaksa membuat akaun Instagram yang baharu.

"Hi gais... Instagram saya adibah_noor tidak lagi wujud. Betapa bodohnya saya percaya dengan permintaan 'verification' (pengesahan). Sekarang semua gambar dan post memori sudah tiada lagi selama-lamanya. Akaun baharu saya adalah @adibahnoormohdomar. Sekadar kalau anda nak mengikuti," kata Adibah.

Adibah berkongsi perkara tersebut menerusi laman Twitter miliknya dan turut memuat naik paparan skrin emel yang berhubung dengan akaun Instagramnya turut ditukar. Dalam pada itu, penyanyi lagu 'Terlalu Istimewa' ini mengakui dia mudah ditipu kerana terlalu panik akaun laman sosialnya akan ditutup dalam tempoh 24 jam jika tidak melakukan apa yang disuruh penggodam tersebut.

Klik untuk gambar besar

Malah Adibah sudah menjangkakan penggodam tersebut meminta wang jika ingin mendapatkan semula akaun laman sosialnya itu: "Bila tak buat 'verification' mereka akan ugut nak tutup akaun dalam tempoh 24 jam la apa la.

"Jadi, anda pun kelam kabut la buat apa yang disuruh. Tukar kata kunci banyak kali bagi kod pengesahan.. (yeay saya sangat mudah ditipu). Akhirnya... sampai emel anda pun yang berhubung dengan Instagram anda mereka tukar.

"Kalau ada pihak 'Instagram' suruh buat pengesahan bagai... jangan percaya. Menipu saja. Sekarang akaun Instagram saya adibah_noor dah disimpan mereka. Seperti yang dijangka, penggodam mahukan duit untuk kembalikan akaun saya. Tiada kejutan. Jadi, ini adalah akaun baharu sekarang," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 BULAN KAHWIN - PUTERI SARAH DEDAH HAMIL LUAR RAHIM, KEGUGURAN & NYAWA HAMPIR MELAYANG

"Satu benda yang harus diketahui, Sarah pernah keguguran dulu sebelum mengandungkan anak pertama Syaikhul, masa itu tahun 2014. Ectopic pregnancy (kehamilan luar rahim), lagi menakutkan... sakit perut teruk nak pengsan dan nasib baik masa itu cepat pergi hospital.

"Apabila kena Ectopic pregnancy tak operate cepat-cepat ibu boleh meninggal ya!" demikianlah kata pelakon Puteri Sarah Liyana menerusi Instastory pada Jumaat.

Isteri kepada pengarah dan pelakon Syamsul Yusof itu berkongsi pengalaman menakutkan apabila dia mengalami keguguran selepas empat bulan berkahwin. Akibat kehamilan luar rahim, Sarah, 34, berkata dia terpaksa dikejarkan ke hospital dan perlu menerima rawatan segera.

Klik untuk gambar besar

Sarah turut berkongsi foto isteri kepada penyanyi terkenal John Legend iaitu Chrissy Teigen yang mengalami keguguran, baru-baru ini. Sementara itu, Sarah memberitahu dia mengalami pendarahan dalaman yang teruk dan nyawanya berkemungkinan melayang jika lambat menerima rawatan.

"Dahlah masa itu baru empat bulan berkahwin, masa kena itu banyak pendarahan dalaman. Kalau tak cepat-cepat (menerima rawatan) dah meninggal kut. Allah masih bagi peluang untuk hidup dan lahirkan Syaikhul dan Sumayyah, bersyukur masih hidup!," ujarnya.

Untuk makluman, Puteri Sarah mendirikan rumah tangga dengan Syamsul pada 8 Mac 2014. Hasil perkahwinan itu, mereka dikurniakan dua cahaya mata iaitu Syaikhul Islam, 3, serta Sumayyah yang kini berusia setahun.

www.myartis.com / Sumber & foto: mStar & Instagram Puteri Sarah Liyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENYANYI 'LEPAS TANGAN': "NAK HAK SAYA, BAYAR BALIK" - USAHAWAN

Meskipun berasa ditipu, seorang ahli perniagaan iaitu Mohammad Hisham Shafie, 40, belum terfikir untuk mengambil sebarang tindakan terhadap penyanyi berkenaan kerana mahu memberi peluang kepadanya.

Katanya, apa yang diharapkan ialah penyanyi itu tampil dan bertanggung jawab untuk menyelesaikan masalah tersebut.

"Saya nak hak saya!, saya mahu dia bayar balik baki duit termasuk yang dia ambil atas angin iaitu kira-kira RM30,000 dan berbincang untuk cari jalan selesaikan masalah ini," tuturnya.

Menurut Mohammad Hisham, penyanyi berkenaan 'lepas tangan' apabila enggan bertanggungjawab terhadap kerugian projek menjual pakaian bernilai lebih RM100,000.

Jelasnya, projek sempena Hari Raya Aidilfitri lalu itu pada awalnya diusahakan oleh penyanyi tersebut dengan seorang pelabur lain.

Namun, disebabkan beberapa masalah, dia menawarkan diri untuk mengambil alih dan menanggung kos pembelanjaan daripada pelabur pertama semata-mata untuk membantu artis tersebut yang terdesak.

"Projek baju Melayu dan kurta itu adalah idea dia dengan seorang ahli perniagaan lain yang mana jumlah keseluruhannya RM130,600.

Klik untuk gambar besar

"Namun, ahli perniagaan tersebut tarik diri kerana tidak berpuas hati dengan artis berkenaan berhubung soal wang.

"Jadi, saya sebagai kawan yang agak baik dengan dia, saya cuba menolongnya dengan membayar jumlah itu kepada pelabur pertama.

"Saya niat nak tolong dia cara baik dan melepaskan dia daripada masalah," ujarnya yang mendedahkan penyanyi itu pernah menyertai sebuah rancangan realiti televisyen.

Perkara itu membuatkan dia mengambil inisiatif menjual sendiri baju-baju tersebut yang dikeluarkan lebih 1,000 helai bagi mengelakkan kerugian yang banyak.

"Saya mula rasa geram apabila dia tidak bersungguh-sungguh menjual baju-baju berkenaan pada bulan Ramadan lalu, saya pula kena turun padang.

"Daripada jumlah itu dia hanya menjual tidak lebih 50 helai pun. Sekarang dalam stor ada lebih 700 helai lagi.

"Tapi apa yang membuatkan saya marah ialah dia senyap dan cuba melarikan diri. Dia sepatutnya datang jumpa saya dan bincang bagaimana cara nak selesaikan masalah ini.

"Saya fikir jumlah kerugian itu masih boleh dikurangkan dengan menjual semula baju-baju tersebut secara separuh harga," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TUNGGU DUIT MLM2014 UNTUK KAHWIN, BUKANNYA LUPA DIRI - SYAIFUL ZERO

Bukan lupa diri... tetapi wang kemenangan belum dapat!

Demikian alasan Syaiful dari kumpulan Zero (Melati) yang didakwa dalam laman sosial lupa diri akibat menangguhkan perkahwinannya. Jika awalnya Syaiful memberi asalan mahu tumpu perhatian pada kerjaya, terkini dia mendakwa sedang menunggu duit kemenangan MLM2014.

"Saya tangguh kerana menunggu duit kemenangan berjumlah RM500,000 tempoh hari benar-benar sudah berada di dalam tangan kami. Itu sahaja. Insya-Allah selepas dapat duit, saya dan tunang akan berkahwin. Kami tidak ada sebarang masalah dan pihak keluarga juga memahami situasi saya.

"Saya tidak pernah lupa diri. Sebenarnya saya tangguhkan perkahwinan sebab menunggu duit dan masa yang sesuai kerana saya ingin berehat selepas memberi komitmen besar dalam program tersebut. Ingin saya tegaskan, saya tidak pernah memutuskan hubungan dengan tunang.

"Kami telah berkawan selama lima tahun dan bertunang pada tahun lepas. Tidak mungkin saya akan meninggalkan tunang yang sentiasa ada bersama saya di waktu saya susah. Dalam hati saya hanya ada dia sahaja dan kami akan berkahwin dalam tahun ini juga," ujar Syaiful bersungguh.

Jika betul apa yang dikata, baguslah. Moga penjelasan Syaiful ini dapat menenangkan hati peminat yang sememangnya tidak mahu 'drama' seorang artis realiti putus tunang berulang kembali. Heh!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AZHAR SULAIMAN : "SAYA RISAU ANAK SAYA, LEONA INI JENIS YANG 'BODOH' SETIAP HARI"

"Ada orang, ada hari 'bodoh' dia. Sekarang, saya risau kalau anak saya, Leona ini, jenis yang 'bodoh' setiap hari."

Demikian tulis pelakon Azhar Sulaiman menerusi hantarannya di Facebook, dimana dia meluahkan kerisauannya terhadap tindakan anak gadisnya, Kasih Iris Leona yang kerap kali menimbulkan kontroversi di media sosial.

Leona yang juga YouTuber itu kerap kali terpalit dengan pelbagai kontroversi dan yang terbaharu, dikecam kerana berpakaian seksi.

"Apa saya pakai, tak beri kesan kepada sesiapa. Ini badan saya, ini pilihan saya, ini masalah saya dan tak ada kaitan dengan anda semua! Kalau anda tak suka apa yang anda lihat, jangan lihat! Sekat sahaja saya," tulisnya di Twitter.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJL 32: DILABEL 'KADUK NAIK JUNJUNG' - NETIZEN MAHU AYDA JEBAT BERSYUKUR

Respon penyanyi dan pelakon Ayda Jebat kelmarin kepada peminatnya di laman Instagram mengenai lagu 'Mata' dendangannya tidak terpilih ke peringkat akhir AJL 32 itu telah mendapat perhatian ramai.

Seorang netizen di Twitter telah menulis mengenai Ayda yang dianggapnya 'kaduk naik junjung' oleh kerana kenyataan tersebut.

Pengguna Twitter itu, '@IniAlannn' nendakwa Ayda sepatutnya bersyukur kerana berjaya ke peringkat separuh akhir AJL 32.

Kata-kata '@IniAlannn' terhadap Ayda di Twitter itu telah menjadi viral dengan mendapat lebih dari 800 Retweets.

Dalam pertandingan, layak atau tidak, kalah dan menang sudah jadi adat. Apapun keputusan juri, yang pasti, janganlah berputus asa dan cuba lagi di lain kali sehingga berjaya.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KENYATAAN SUHAIMI SAAD BAKAL DIAMBIL TINDAKAN - MENTERI AGAMA

Semua sedia maklum mengenai bekas penyanyi nasyid kumpulan In-Team, Suhaimi Saad yang sering mengeluarkan kenyataan 'berani' di laman sosial miliknya.

Terbaru, Suhaimi yang menggunakan nama akaun Mosus telah menulis mengenai tujuh perkara yang diikuti umat Islam namun ditolaknya iaitu v@ks1n, bumi berbentuk bulat, sistem demokrasi, sistem perbankan riba, sistem pendidikan dunia, ganja dan ketum itu merbahaya serta kekuasaan Allah ada di mana-mana.

Dek kerana kenyataannya itu, Menteri Agama iaitu Idris Ahmad menerusi Utusan, telah meminta pihak berkuasa agama Islam negeri terlibat untuk mengambil tindakan dan menyiasat dengan lebih lanjut.

Ujar Idris lagi, diharap masyarakat di luar sana ambil maklum bahawa Jabatan Kemajuan Agam Islam Malaysia (JAKIM) sentiasa cakna akan isu berkaitan akidah namun mereka menghormati bidang kuasa negeri.

Klik untuk gambar besar

"Dalam kes ini, kita akan minta pengurusan agama negeri untuk menjalankan siasatan dan menyelesaikannya," jelasnya.

Ujar Idris, isu seperti itu sepatutnya tidak wujud dalam diri mana-mana individu atau masyarakat selaras dengan era perkembangan ilmu yang pesat dan membangun pada ketika ini. Malah katanya lagi, golongan seperti itu hanya wujud pada sekitar tahun 60-an dan 70-an sahaja.

Dalam pada itu, beliau berharap perkara seperti itu tidak melarat dan meminta pengurusan agama negeri terbabit untuk memanggil dan memberi nasihat serta berbincang secara empat mata dengan Suhaimi.

Akhir kata, Idris memberitahu misalnya Suhaimi masih berdegil, maka tindakan undang-undang seterusnya akan dikenakan kepada penyanyi itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INTAN LADYANA IDAM MAJLIS PENUH MAGIS & FANTASI, NAMUN AKUR SITUASI PANDEMIK

"Memang setiap wanita mempunyai perkahwinan impian 'dream wedding' masing-masing, namun memandangkan kita sedang dilanda pandemik COVID-19 dan menjalani PKP, saya terima keadaan sebenar dan suaikan diri dengannya. Majlis buat masa sekarang, tak boleh angan-angan dan terima sahaja kenyataan," tutur pelakon Intan Ladyana.

Meskipun tidak dapat mengadakan majlis perkahwinan impiannya buat masa ini, Intan tidak kecewa, namun akur dengan keadaan semasa di mana Perintah Kawalan Pergerakan (PKP) sedang dilaksanakan.

Intan, 39, selamat bergelar isteri kepada penyanyi, pelakon dan pengacara Harris Alif, 22, dengan sekali lafaz pada Jumaat lalu (5 Januari 2021) sekitar jam 10 pagi.

Pernikahan pasangan ini berlangsung di Jabatan Agama Islam Wilayah Persekutuan (JAWI) dalam sebuah majlis yang mematuhi Prosedur Operasi Standard (SOP).

Klik untuk gambar besar

Dalam pada itu, Harris pula redha dengan ketentuan Allah SWT dan percaya setiap perkara yang berlaku ada hikmahnya.

"Kami redha, ada hikmah di sebalik setiap perkara yang berlaku. Yang saya harapkan semoga perjalanan rumah tangga kami berdua baik-baik sahaja," katanya.

Untuk makluman, Intan dan Harris juga menunda majlis resepsi mereka ke satu tarikh yang lebih sesuai kelak.

www.myartis.com / Sumber & foto: Astro Gempak, Instagram Intan Ladyana & Harris Alif

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 FOTO - BIRTHDAY FATHIA LATIFF KE-32 YANG RINGKAS TAPI STAIL

Menerusi laman Instagram, pelakon Fathia Latiff telah berkongsi foto dirinya menyambut ulangtahun kelahiran yang ke-32 bersama teman dengan kapsyen: "#it'smybirthday," tulis pelakon 'Ariana Rose' itu secara ringkas.

Apa yang menarik perhatian, Fathia kelihatan sangat bergaya dengan mengayakan baju berwarna hijau 'neon' dan emas. Untuk makluman, Fathia telah dilahirkan 1 September 1987 di Ayer Hitam, Pulau Pinang dan merupakan anak sulung daripada empat adik-beradik.

Klik untuk gambar besar

www.myartis.com / Sumber & foto: Media Hiburan & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA ANGGAP INI UJIAN BESAR DARIPADA ALLAH..." - SITI NORDIANA REDA

Semua sedia maklum mengenai kes saman yang membabitkan penyanyi dan pelakon Siti Nordiana Alias, 37, dengan lima sekawan yang didakwa memfitnahnya di laman Instagram yang sebelum ini hangat diperkatakan.

Berhubung perbicaraan kes saman tersebut, Siti Nordiana atau mesra disapa sebagai Nana itu reda dan menganggap ini ujian besar daripada ujian Allah.

Menurut juara Gegar Vaganza musim kedua (GV2) dan pelakon drama 'Dia Semanis Honey' ini, apa yang diharapkannya adalah segala urusan membabitkan kes itu berjalan lancar hingga selesai.

"Saya anggap ini ujian besar daripada Allah, itu saja. Selebihnya untuk ulas lanjut, saya tidak boleh kerana masih dalam perbicaraan di mahkamah.

Klik untuk gambar besar

"Selain buat review (ulasan) berbayar, saya juga ada kerja menyanyi dan berlakon. Saya tak nafikan ada tawaran yang dibatal berpunca daripada kes ini. Begitu juga, penurunan jumlah pengikut di media sosial," katanya

Mengikut laporan media, Penyanyi lagu 'Angkara' itu ketika proses perbicaraan baru-baru ini mendakwa reputasinya terjejas akibat kenyataan berbaur fitnah dikeluarkan lima individu terbabit juga rakan industrinya.

Terdahulu, Nana bersama pengurusnya, Anas hadir pada prosiding yang diadakan di hadapan hakim Zulqarnain Hassan di Mahkamah Sesyen Kuala Lumpur pada 20 Oktober lalu. Tiada kata sepakat dicapai di antara pihaknya dengan semua defendan ketika proses mediasi untuk penyelesaian isu terbabit. Prosiding perbicaraan seterusnya akan berlangsung pada 19 November ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI KEDUA DIDAKWA KEGUGURAN - RUMAH TANGGA ADI PUTRA BERGOLAK?

Sebelum ini, Adi Putra memberitahu bahawa beliau sudah berdebar menanti kelahiran anaknya nanti hasil perkahwinan dengan Norshahida.

Namun baru-baru ini, tiada angin tiada ribut, tiba-tiba sahaja ada satu khabar angin mengatakan isteri kedua Adi itu sebenarnya keguguran ketika usia kandungan beliau mencecah lima minggu. Walaubagaimanapun, perkara ini dirahsiakan sedangkan keguguran itu berlaku beberapa bulan lalu.

Menurut sumber berkenaan kepada Raja Mawar menerusi sebuah ruangan di BiPop, rumah tangga Adi dan Norshahida juga sedang bergolak tetapi tidak pasti apakah punca utama masalah mereka berdua.

Jika berita ini benar, kami harap Adi dan Norshahida dapat menempuhi ujian di dalam rumah tangga mereka dengan tabah. Soal jodoh dan zuriat semuanya terletak di tangan Allah. Harapnya tuan empunya badan dapat tampil untuk menjelaskan perkara sebenar juga agar tiada spekulasi liar yang tercetus.

Sumber: BiPop BH & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - AMYZA AZNAN TIMANG ANAK KETIGA

Jika kelmarin Zahid AF2 selamat menjadi bapa, semalam giliran Amyza Aznan pula menimang cahaya matanya di Pusat Perubatan Prince Court, Kuala Lumpur.

Untuk makluman, bayi tersebut dilahirkan secara normal seberat 3.7 kilogram. Amyza telah memberi nama 'Ayden Andika Bin Khairil Izhar'.

Dengan kelahiran Ayden, Amyza dan Kahiril kini mempunyai tiga anak. Dua anak mereka sebelum ini bernama Andre Mikhail dan Andrian Adam.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ALIFF SELOROH 19 ANAK - SHAHIDA 'TUTUP KILANG': "DOAKAN INI YANG TERAKHIR..."

Menerusi satu entri yang dimuatnaik di laman Instagram, isteri kepada usahawan kosmetik, Datuk Seri Aliff Syukri iaitu Datin Sri Nur Shahida memaklumkan dia sudah bersedia untuk tidak lagi mempunyai cahaya mata. Menurut Shahida, dia sudah tidak larat lagi untuk berbadan dua dalam usia yang semakin meningkat ini.

"Sedar tak sedar anak kita dah nak masuk 5 + 1 dah. Ramai juga. Dulu mula-mula kahwin saya memang ingat nak anak 2-3 orang dah cukup. Berbeza dengan Aliff Syukri (suami) sebelum kahwin lagi dia dah bagita dia suka anak ramai. Doakan ini yang terakhir untuk saya, ya. Tak larat nak mengandung bila umur makin meningkat ni. Serba serbi tak kena," tulis Shahida.

Pada masa yang sama di ruangan komen, Aliff Syukri turut berseloroh menyatakan dia mahu 19 orang anak. Seloroh beliau disambut dengan komen-komen jenaka daripada netizen di Instagram. Datin Sri Nur Shahida dan Dato' Sri Aliff Syukri berkahwin di usia muda dan dikurniakan dengan cahaya mata Ammar Ahyyan, Qadejah El Zahra, Ibraheem Adham dan Yusuf Al-Qardawy.

Klik untuk gambar besar

www.myartis.com / Sumber & foto: Astro Gempak, Instagram Datin Seri Nur Shahida & Datuk Seri Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MADU ADIRA SELAMAT JALANI PEMBEDAHAN

Menerusi Instagram Datin Red iaitu madu kepada Adira Suhaimi, beliau baru sahaja selesai menjalani pembedahan.

Difahamkan, Datin Red menjalani pembedahan tersebut bagi membuang batu dalam hempedu di Sunway Medical Centre Specialist Hospital.

"Alhamdulillah semua ok.. Baru lepas buang batu dalam hempedu.. miss anak-anak," ujar Datin Red di laman IGnya.

Kami doakan semoga Datin Red cepat sembuh.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BENJY AKUI JUAL DADAH UNTUK BIAYA RAWATAN KANSER IBU

Sedia sedia maklum bahawa Benjy atau nama sebenarnya Khaeryll Benjamin Ibrahim baru-baru ini ditangkap oleh pihak polis Indonesia atas dakwaan menyorokkan dadah jenis syabu di dalam duburnya. Sehingga kini, pelakon itu masih lagi ditahan di Indonesia.

Menerusi satu kenyataan yang dipetik daripada Merdeka.com, Benjy akui mula terjebak dengan penjualan dadah demi membiayai rawatan kanser ibunya, Azean Irdawaty.

"Pernah, enggak racik sendiri untuk pakai, tetapi untuk biayai (pengobatan) kanker ibu saya. Anak jantan mana boleh lihat ibunya sakit," jelas Benjy.

Klik untuk gambar besar

Untuk pengetahuan anda, ibu Benjy telah meninggal dunia pada 17 Desember 2013 (Selasa) selepas menghidap penyakit kanser payudara.

Sementara itu, menurut pihak berkuasa di sana, setelah diteliti, berat dadah yang disorokkan Benjy di dalam duburnya sebelum ini hanyalah 4.5 gram dan bukanlah 14 gram seperti yang dilaporkan sebelum ini.

Selain itu, tiada lagi bukti menunjukkan bahawa Benjy mempunyai rangkaian dengan mana mana pengedar dadah di Medan, Indonesia namun siasatan masih diteruskan sehingga kini.

www.myartis.com / Sumber: Merdeka.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MICHAEL ANG & NORANIZA IDRIS TAMPIL MOHON MAAF BERSAMA

Umum sedia maklum mengenai isu yang melanda antara penyanyi Noraniza Idris dengan pengarah dan pelakon, Michael Ang yang sebelum ini hangat diperkatakan. Namun baru-baru ini, mereka masing-masing dilihat memohon maaf secara terbuka berhubung isu tersebut.

Michael atau lebih mesra disapa Mike meminta maaf selepas Noraniza selesai membuat kemunculan khas semasa persembahan Shiha Zikir dan Wany Hasrita yang menyanyikan lagu etnik kreatif iaitu 'Hati Kama' dan 'Ting Ting'.

Menurut pengarah 'Sweet Dreams' itu, dia langsung tidak berniat apa-apa dan apa yang dikatakan jujur dari hati: "Mungkin bahasa saya terlalu kasar, jadi saya minta maaf sebab saya tak berniat apa-apa," katanya semasa siaran langsung AME 2020.

Pada masa sama, Ratu Etnik Kreatif itu juga mengatakan bahawa dia tidak mempunyai masalah untuk menerima kritikan namun apabila ia datang daripada Michael yang mempunyai pengaruh yang besar ia agak terkesan buat dirinya.

"Michael orang berpengaruh, jadi dah tarik semua netizen untuk katakan sesuatu yang tidak baik pada Kak Ani, Kak Ani sedih tau" balas Noraniza.

Klik untuk gambar besar

Noraniza yang popular dengan lagu "Dikir Puteri" itu juga meminta agar Michael selepas ini menggunakan perkataan-perkataan yang baik ketika beri komen pada seseorang.

Sementara itu, kedua-duanya turut membuat permohonan maaf dalam satu sidang akhbar khas di Pusat Konvensyen Antarabangsa Putrajaya (PICC) malam tadi sewaktu berlangsungnya majlis Anugerah MeleTOP Era 2020 (AME2020).

"Dalam peluang dan ruang ini, saya ingin memohon maaf secara terbuka kepada Michael atas segala apa yang berlaku sebelum ini.

"Selepas ini saya akan pastikan peminat saya mengawal tutur kata dan tidak mengeluarkan sebarang kenyataan sensitif seperti isu rasis," tutur Noraniza.

Sejurus permohonan maaf tersebut dibuat, Michael turut melakukan perkara sama dengan berbesar hati memohon maaf kepada Noraniza yang sudah dianggap seperti kakaknya sendiri.

Terdahulu, pada peringkat separuh akhir Gegar Vaganza musim ketujuh (GV7) yang berlangsung dua minggu lepas, Michael dilihat lantang memberikan komen persembahan peserta program berkenaan menerusi Twitter.

Nama Noraniza antara penyanyi yang sering mendapat kritikan pedas dan negatif daripada pengarah drama 'Perempuan Tanpa Dosa' ini. Sehubungan itu, Noraniza meluahkan hasrat ingin bersemuka dengan Michael selepas tamat program berkenaan.

Lebih mengeruhkan keadaan apabila seorang pengguna Facebook menyentuh isu status mualaf Michael dan mempersoalkan tujuan utamanya masuk Islam kerana ingin mendapatkan simpati dan populariti.

www.myartis.com / Sumber & foto: Astro Awani, Kosmo, Instagram Noraniza Idris & Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU JANTINA JADI KEJUTAN - KAKA AZRAFF AKUI BELUM BUAT PERSIAPAN

"Saya dan suami masih tak tahu lagi jantina anak kami yang bakal lahir Oktober depan sebab nak biarkan ia jadi kejutan buat kami berdua. Insya-Allah, dalam masa terdekat ini saya akan adakan majlis untuk mengumumkan jantina bayi dan waktu tu baru saya akan tahu.

"Sebenarnya ibu mertua saya ada melihat keputusan imbasan tu tapi hanya dia seorang sahaja yang tahu jantina anak saya," demikian kata penyanyi Kaka Azraff yang memberitahu dia dan suaminya, Adam Azriff mahu jantina bayi yang bakal dilahirkan pada Oktober depan menjadi kejutan buat mereka.

Biarpun hanya ada beberapa bulan lagi untuk bersalin namun Kaka atau nama sebenarnya Nor Atiqah Noor Azraff, 30, yang kini sedang hamil lima bulan itu belum membuat persiapan membeli barang-barang bagi menyambut kelahiran anak sulungnya ini.

Klik untuk gambar besar

Kaka yang bernikah dengan Adam pada 14 Disember tahun lalu selepas dirisik keluarga pemuda itu sebulan sebelum itu berkata, dia tidak tahu bagaimana untuk memulakan persiapan membeli barang-barang bayi memandangkan ia pengalaman pertama buatnya.

"Kalau ikutkan tinggal beberapa bulan sahaja saya akan melahirkan bayi pertama saya ini. Tapi buat masa sekarang, belum ada persiapan apa-apa. Saya dan suami tak beli lagi barang-barang untuk menyambut kelahirannya.

"Yelah, ini pengalaman pertama saya jadi tak tahu nak mulakan beli barang tu macam mana. Tapi, nanti saya akan bertanya pendapat ibu dan ibu mertua. Perlahan-lahan beli barang untuk anak saya nanti," ujarnya.

www.myartis.com / Sumber & foto: mStar, Instagram Kaka Azraff & Adam Azriff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING TERIMA HENTAMAN - MICHAEL ANG KESAL MENGAKU DIRINYA MUALAF

"Lebih baik orang ramai tidak tahu saya mualaf. Saya lihat netizen suka menghakimi. Apa saya buat semua salah. Ada antaranya, tidak salah pun atau tidak sengaja, tetap diadili. Contohnya, ada yang bertanya, saya sudah solat atau tidak.

"Saya tetap dengan pendirian tidak memuat naik atau berkongsi video sedang solat atau sebarang aktiviti keagamaan sekalipun, biarlah saya dengan Allah," ujar pengarah, penerbit dan pelakon Michael Ang.

Menurut Michael atau lebih mesra disapa Mike, dia berasa kesal dalam keterbukaan mengaku dirinya mualaf kerana pendedahan tersebut telah mengundang pelbagai persepsi netizen termasuk komen berbaur negatif.

Michael, 44, mengaku timbul rasa kesal mengumumkan dirinya sudah memeluk Islam apabila setiap perlakuan terutama di laman sosial, diperkatakan sejak lebih setahun lalu. Michael mendakwa netizen suka menghakimi perbuatannya dan tidak kurang juga mempersoalkan amalan dirinya sebagai mualaf.

Klik untuk gambar besar

Pengarah drama 'Perempuan TanpaDosa'itu memberi contoh, pelakon Uqasha Senrose pernah memuat naik video memaparkan dirinya sedang menunaikan solat di lokasi penggambaran. Michael tidak menafikan disebabkan provokasi netizen, dia terdetik berkongsi soal amal ibadatnya.

"Apa yang berlaku, saya dihentam... Netizen kata saya menunjuk-nunjuk. Saya ada terfikir memuat naik foto sedang solat. Tetapi apabila difikir semula, untuk apa? Itu bukan cara saya. Tak kisahlah apa orang nak cakap, saya akan teruskan dengan cara saya," katanya.

Michael yang memeluk Islam pada 2018, mengaku dirinya mualaf pada April tahun lalu apabila kad pengesahan agamanya tular. Michael berkata, dia melengahkan pengakuan sudah memeluk Islam kerana enggan orang ramai menganggap tindakan itu sebagai tiket meraih populariti.

"Walaupun saya seorang mualaf, ia bukanlah tiket atau laluan saya untuk menembusi pasaran Melayu. Kalau boleh tengok laman sosial saya, saya tidak pernah memuat naik video yang menyentuh soal agama.

"Cuma, baru-baru ini, saya muat naik video mempersoalkan kenapa ustaz yang lahir dari program realiti terlalu cepat menghukum artis. Sebaliknya, apabila rakan-rakan mereka terpalit dengan kontroversi, selepas dua atau tiga minggu, barulah bersuara," tuturnya.

Michael menjelaskan niatnya hanya berkongsi pandangan bahawa ustaz perlu belajar cara bercakap agar orang ramai mencintai Islam, bukannya membenci atau takut dengan Islam.

Dalam perkembangan lain, Michael yang menjayakan rakaman program Melodi Xtra, di Sri Pentas, baru-baru ini, tampil dengan drama rantaian, The Maid yang mula disiarkan di Astro Ria sejak Rabu lalu. Selain itu, drama dihasilkannya yang bakal ditayangkan adalah 'Love Elsa' dan 'Marry Me Senorita'.

www.myartis.com / Sumber & foto: mStar & Instagram Micahel Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO & FOTO - HARI-HARI TERAKHIR NEELOFA BERSAMA NONA DI JEPUN

Akhirnya... kelibat Neelofa dalam rancangan Nona TV3 sampai ke penghujungnya. Dengar khabar, artis jelita itu tidak lagi menyambung kontraknya untuk rancangan seisi keluarga itu.

"Sekian Nona dari saya selepas 3 tahun mengacara. Alhamdulillah, terima kasih kepada seluruh kru produksi Nona untuk segala tunjuk ajar dan pengalaman yang cukup bernilai. Pastinya semua kenangan manis bersama Nona akan sentiasa terpahat dlm sanubari. i love you Nona," ujar Neelofa dipetik melalui IGnya.

Untuk makluman, Neelofa dan Fara Fauzana baru sahaja selesai pengambaran episod terakhir NONA di Osaka, Jepun. Siapakah yang akan menjadi pengganti Neelofa nanti? Sama-sama kita tunggu nanti!

Klik gambar untuk size besar

TONTON VIDEO NEELOFA DI JEPUN BERSAMA FARA FAUZANA

VIDEO 1

VIDEO 2

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


TERBABIT KEMALANGAN - KAMAL CHILOK KOMA, KRITIKAL

"Apa yang saya boleh katakan, Kamal dalam keadaan koma. Kecederaannya teruk dan sekarang ini sedang menjalani pemindahan darah serta menunggu untuk dipindahkan ke Hospital Kuala Lumpur. Doktor beritahu pembedahan segera perlu dijalankan. Saya minta jasa baik semua untuk doakan Kamal supaya sedar semula dan sihat seperti sedia kala," kata anggota kumpulan Chilok, Chiwan atau nama sebenarnya Mohd Azwan Sabri.

Kira-kira jam 2 petang semalam, Kamal Chilok atau nama penuhnya Mohd Kamal Shah Saharuddin disahkan mengalami pendarahan dalam kepala, patah bahu dan kaki selepas terbabit dalam kemalangan jalan raya. Chiwan terkejut menerima berita itu dan dia sehingga kini masih berada di Hospital Putrajaya bagi menunggu keputusan selanjutnya daripada doktor.

Kamal yang menjalankan perniagaan makanan patin tempoyak secara pembayaran tunai semasa (cash on delivery) terbabit dalam kemalangan jalan raya ketika dalam perjalanan pulang selepas menghantar pesanan untuk pelanggan di Putrajaya.

"Saya kurang pasti bagaimana kemalangan itu berlaku tetapi setakat yang tahu, keretanya berpusing sebelum dilanggar sebuah kenderaan pelbagai guna (MPV). Perlanggaran itu menyebabkan Kamal tercampak keluar dari kereta. Sebaik saja mendapat berita itu, saya terus bergegas ke hospital. Sebak tengok keadaan Kamal. Saya harap segala urusan serta rawatan berjalan lancar dan dia kembali sihat," jelasnya.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - BILA KAK ENGKU PAKAI CERMIN MATA LALAT

Gambar pelakon dan pengacara terkenal Raja Azura yang berpenampilan baru dengan kaca mata hitam besar bak mata lalat ketika mengacarakan rancangan bual bicara, Primadona.

Waahhh... besar betul cermin mata tu sampai pipi Kak Engku tertutup separuh. Mungkin ramai yang tertanya-tanya kenapa Kak Engku kita ni bertukar angin begitu? Jawapannya, hanya dia sahaja yang tahu. Heh!

Klik gambar untuk size besar

Sumber gambar: Murai

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'DAULAT SEORANG AYAH' - NUKILAN KHAS MUKHRIZ MAHATHIR BUAT AYAHNYA

Seperti yang sedia maklum bahawa tanggal 21 Jun iaitu semalam merupakan sambutan Hari Bapa bagi negara Malaysia.

Pasti ramai yang memuat naik foto bersama ucapan kasih buat bapa tersayang, begitu juga dengan anak kepada Tun Dr Mahathir Mohammad iaitu Mukhriz Mahathir yang menghasilkan satu nukilan khas buat bapanya.

Kisah yang panjang, tapi kami ternyata tidak jemu membacanya kerana ia adalah 'Daulat Seorang Ayah' dan bagi kami Tun Dr Mahathir adalah 'ayah' kepada semua rakyat Malaysia.

Klik gambar untuk size besar

DAULAT SEORANG AYAH – Mukhriz Mahathir

"Ha, when did you get back, Is?," tanya ayah walhal saya sudah hampir seminggu pulang dari MRSM Kota Bharu (kini MRSM Pengkalan Chepa) untuk cuti semester.

Sepanjang saya berada di rumah No. 3 Jalan Tunku, iaitu kediaman rasmi Timbalan Perdana Menteri, ayah tidak banyak bercakap. Dia sekadar menjawab pertanyaan saya dengan sepatah dua perkataan sahaja. Entah kenapa, kali ini ayah tidak mesra berbual seperti selalunya.

Lima hari berlalu dengan keadaannya sama sahaja, ibu menghulurkan duit RM5 dan menyuruh saya pergi gunting rambut. Setelah pulang ke rumah dengan rambut pendek dan kemas, barulah dari belakang surat khabar ayah menyapa: "Ha, bila balik Is?"

Rupa-rupanya kepulangan saya dari maktab dengan rambut yang agak panjang dan kusut masai sangat tidak disenangi ayah. Tetapi cara dia menunjukkan kemarahannya dengan tidak terus menegur saya, langsung tidak saya fahami.

Hal itu saya sedari hanyalah setelah ibu dengan tepat meneka tindakan yang boleh menjernihkan keadaan iaitu dengan saya memotong rambut.

Agaknya kerana terkejut dengan episod itulah pertumbuhan rambut saya terencat dan akibatnya semua orang dapat lihat sendiri!

DALAM TEGAS, KASIH MELIMPAH

Ayah seorang yang tegas dengan anak-anaknya tetapi ketegasan itu disirami kasih sayang yang sangat dalam. Kalau ada apa-apa yang tidak kena dengan anak-anak, tugas memperbetulkannya jatuh di tangan ibu. Ayah akan tangani sendiri jika timbul hal-hal yang dianggap besar melibatkan anggota keluarga.

Sejak usia muda kami adik beradik faham bahawa masa dan perhatian ayah lebih tertumpu kepada rakyat daripada keluarga. Itulah realitinya sampai hari ini. Oleh itu, hal-hal dalaman keluarga diselesaikan oleh ibu tanpa perlu mengganggu ayah.

Begitu berkesan cara ibu menguruskan hal-hal keluarga sehingga membolehkan ayah menumpukan masa dan tenaga kepada urusan negara. Dewasa ini saya dilihat mempunyai sifat penyabar. Sifat banyak bersabar itu tentunya saya warisi dari ibu.

Mujurlah Siti Hasmah berkahwin dengan Mahathir. Kalau orang lain, kemungkinannya lelaki pilihan Siti Hasmah itulah yang akhirnya menjadi Perdana Menteri!

HIJRAH

Ketika ibu melahirkan saya pada November 1964 itulah kali pertama ayah tidak berada di sisinya seperti ketika kelahiran kakak dan abang-abang saya.

Sewaktu saya teriak nyaring setelah punggung saya "ditampar" oleh jururawat – atau misi kata orang Kedah – wad bersalin Hospital Besar Alor Star, ayah berada dalam kereta api menuju ke Kuala Lumpur untuk menghadiri hari pertama Sidang Dewan Rakyat sebagai Ahli Parlimen Kota Star Selatan yang baru dimenanginya.

Semakan hansard Parlimen menunjukkan bahawa ayah tidak menyertai perbahasan Parlimen pada hari itu, mungkin kerana terlalu seronok mendapat anak baharu. Tetapi beberapa hari selepas itu ayah mula bertikam lidah dengan seorang Ahli Parlimen dari Singapura yang tidak lain tidak bukan, Yang Berhormat Lee Kuan Yew.

Beliau menyampuk Ahli Parlimen dari Singapura itu sehingga dia berhenti berhujah dan duduk. Empat puluh empat tahun kemudian, dengan takdir, saya menjejaki beliau ke dewan yang sama sebagai Ahli Parlimen Jerlun.

Sudah menjadi pengetahuan umum yang datuk saya, Master Mohamad Ali, merupakan seorang pendidik yang sangat mengutamakan penguasaan bahasa Inggeris. Dia mahu membuktikan kepada penjajah Inggeris bahawa orang Melayu juga mampu bertutur dengan penuh intelek dalam bahasa Inggeris.

Mungkin kerana itu juga ayah menghantar saya ke tadika Gereja Methodist di Alor Setar. Pada zaman itu tidak ada tadika atau taska seperti yang ada sekarang selain yang dikendalikan oleh gereja-gereja.

Seingat saya, kanak-kanak yang menghadiri tadika itu riang bermain sambil diajar subjek-subjek ringan sesuai dengan usia mereka. Setelah melihat bagaimana paderi Kristian berdoa sebelum makan dengan menggenggam kedua-dua tapak tangan, saya tanya kepada ayah kenapa kita menadah tangan ketika berdoa di rumah. Ayah menjelaskan perbezaan itu dan menyuruh saya berdoa secara Islam sebelum makan di tadika.

Oleh kerana Sekolah Iskandar di Alor Setar diasaskan oleh datuk saya, maka tentulah ayah menghantar semua anak lelakinya ke sekolah itu yang terletak di belakang Kolej Sultan Abdul Hamid (KSAH). Saya hanya sempat di situ hingga darjah empat kerana pada tahun 1974, Perdana Menteri ketika itu, Allahyarham Tun Abdul Razak Hussein melantik ayah Menteri Pelajaran.

Kami terpaksa berpindah ke Kuala Lumpur dan saya tidak berkesempatan melanjutkan pelajaran ke KSAH yang tersohor itu. Saya masih ingat betapa gembiranya kami setiap kali menaiki kereta api, termasuklah apabila kami berpindah ke Kuala Lumpur. Kami menaikinya di Stesen Butterworth untuk perjalanan terus ke ibu negara.

Sebagai hiburan dan mengisi masa, setiap seorang daripada kami dibelikan komik – saya mendapat Beano dan Dandy – dua komik Inggeris yang amat popular waktu itu. Abang-abang saya pula memilih komik Combat. Bilik-bilik tidur dalam gerabak mempunyai dua katil bertingkat. Kami berebut-rebut untuk dibenarkan tidur di katil atas. Sinki tersorok dalam almari. Walaupun seronok dapat komik baru, tidak sampai setengah jam kami semua tertidur dibuai ayunan gerabak dan bunyi enjin kereta api. Celik-celik mata sudah sampai di Stesen Besar Kuala Lumpur. Kini kalau tidak mahu memakan masa tidak lebih 4 jam untuk ke ibu negara melalui lebuhraya, kita boleh terbang terus dari Alor Setar ke Subang atau KLIA.

Ayah menyewa rumah di Seksyen 16, Petaling Jaya. Saya masuk darjah lima di Sekolah Sri Petaling. Pada mulanya saya berasa terasing daripada pelajar lain kerana loghat Kuala Lumpur yang mereka gunakan sehinggalah berjumpa murid-murid berasal dari Perlis yang sama loghat dengan saya. Mereka dan beberapa orang lagi dari Selangor menjadi rakan karib saya hingga ke hari ini.

MRSM DAN JEPUN

Walaupun ayah saya Menteri Pelajaran, dia tidak menghantar kami ke sekolah menengah kerajaan. Sebaliknya dia menghantar saya dan abang saya, Mokhzani, ke sekolah asrama penuh kelolaan MARA iaitu Maktab Rendah Sains MARA di Pengkalan Chepa, Kelantan. Suasana di Kelantan tidak banyak beza daripada Kedah, kecuali loghat bahasa, tetapi amat berlainan sekali berbanding dengan Petaling Jaya.

Saya mengambil masa yang lama membiasakan diri berjauhan dengan keluarga dan berasa tidak selesa berada dalam persekitaran yang cukup asing. Itulah perasaan saya pada tahun pertama di Kota Bharu.

Ayah berpesan kepada pengetua maktab supaya tegas dengan saya dan melayan saya seperti dia melayan pelajar-pelajar lain. “Kalau terpaksa tibai pun, silakan”. Dan memang pun saya dirotan kerana ditangkap merokok sewaktu dalam tingkatan lima!

MRSM, termasuklah dirotan, mengajar saya disiplin, berdikari, bergaul, berasa empati dengan taraf kehidupan yang berbeza-beza di kalangan pelajar dan menghormati serta menghargai pengorbanan guru.

MRSM memberi banyak ruang kepada pelajar untuk membuat keputusan sendiri tetapi disiplin amat dititikberatkan. Saya percaya, lima tahun di MRSM pada usia yang sangat penting dalam pembentukan watak seseorang memberi kesan yang berkekalan kepada saya. Agaknya itulah matlamat ayah apabila membuat keputusan menghantar saya ke MRSM.

Keputusan beliau selanjutnya turut memberi kesan besar kepada perwatakan saya. Ketika ramai rakan MRSM melanjutkan pelajaran ke negara-negara Barat seperti Amerika Syarikat, United Kingdom dan Australia, saya menjadi “haiwan makmal” Dasar Pandang Ke Timur beliau. Saya dihantar melanjutkan pelajaran ke Jepun.

Kalau di Kelantan saya mengalami permulaan yang sukar, di Tokyo lagilah. Bukan setakat bahasanya yang langsung tidak saya fahami, tetapi budayanya juga jauh berbeza walaupun banyak ciri-ciri timur. Makan dan minum susah. Tidak cukup dengan itu, saya disuruh bekerja sambil belajar supaya dapat menampung yuran universiti dan meringankan kewangan keluarga.

Saya dihantar bekerja sambilan di ibu pejabat Bank of Tokyo Limited di Nihombashi, Tokyo. Serentak saya mempelajari bahasa Jepun sehinggalah saya memasuki Universiti Sophia di Ichigaya, Tokyo.

Ayah sangat kagum dengan budaya orang Jepun dan mengimpikan agar orang Melayu dapat menerap nilai-nilai baik daripada budaya Jepun. Kerap saya dengar hujah bahawa negara Jepun mencerminkan ciri-ciri Islam tulen walaupun ia bukan negara Islam. Ciri dan nilai yang dipegang oleh masyarakat Jepun ini sangat bertepatan dengan ajaran Islam seperti kegigihan dan ketekunan bekerja, sentiasa memikirkan kepentingan umum mengatasi kepentingan diri, menepati masa dan menjaga kebersihan.

Mereka setia dan komited kepada organisasi atau syarikat. Mereka mengamalkan semangat juang yang tinggi. Kesemuanya nilai-nilai murni yang ayah anggap sebagai ramuan wajib bagi menjayakan segala-gala yang kita cita-citakan untuk Malaysia.

Mungkin di peringkat awal di sana, saya tidak memahami tujuan yang tersirat apabila ayah menghantar saya ke Jepun. Namun, lama kelamaan saya makin menghayati manfaat yang saya peroleh selama lima tahun di negara matahari terbit itu. Sampai hari ini saya masih kagum dengan sikap orang Jepun dan berusaha agar rakyat Kedah mencontohi mereka.

Antara sikap orang Jepun yang patut diteladani ialah jujur dan amanah. Apabila berlakunya gempa bumi besar di Tohoku, Jepun, disusuli pula oleh tsunami besar yang meranapkan bangunan dan memusnahkan harta benda, tiada langsung kejadian curi (looting) seperti yang kerap berlaku di negara-negara lain yang ditimpa musibah seperti itu. Malah sifat kemanusiaan mereka menjadi lebih terserlah ketika berlaku tragedi.

Bukan setakat itu saja, wang tunai Yen Jepun yang bernilai lebih RM273 juta, termasuk dari bank-bank yang ranap, dikutip oleh orang ramai dan dipulangkan kepada pemiliknya. Adakah kita, khususnya orang Islam, dapat melakukan hal yang sama dalam keadaan seperti itu?

Dalam kejuaraan bola sepak terbesar dunia World Cup 2014 di Brazil, seperti dijangkakan pasukan Jepun kalah kepada Ivory Coast, seri dengan Greece dan tewas sekali lagi kepada Colombia. Namun, tidak seorang pun penonton bola yang tidak mengagumi dan menghormati Jepun.

Apa rahsianya? Selepas setiap permainan, penyokong-penyokong Jepun mengutip sampah dalam stadium dan membuangkannya di tempat yang dikhaskan. Jepun kalah dalam pertandingan bola tetapi mereka dikagumi kerana budaya mulia yang mereka amalkan. Adakah kita mampu mencontohi mereka?

Sungguh tepat sekali keputusan ayah menghantar saya ke Jepun kerana di situ saya belajar tentang nilai dan jati diri satu bangsa kecil tetapi bercita-cita besar.

POLITIK DAN KONFLIK KEPENTINGAN

Umum juga mengetahui bahawa ayah tidak membenarkan kaum keluarganya terlibat dalam politik atau kerajaan sewaktu beliau memimpin UMNO dan negara.

Bila ditanya dalam satu forum apa maksud larangan itu, ayah berkata tujuannya ialah untuk mengelak daripada timbul situasi di mana beliau terpaksa memilih antara rakyat dengan keluarga. Dalam keadaan sedemikian, tentunya ayah akan memihak kepada rakyat jelata. Jadi di mana hendak diletak kepentingan keluarga?

Justeru, saya terpaksa menunggu hingga ayah bersara sebelum menawarkan diri untuk bertanding jawatan dalam Pergerakan Pemuda UMNO pada tahun 2004.

Bila saya memaklumkan kepada beliau mengenai keinginan saya bertanding jawatan Ketua Pemuda UMNO Kubang Pasu, bahagian UMNO yang beliau sendiri terajui selama 35 tahun, jawabnya ringkas, "Hmmm…kalah."

Saya terkedu, tidak sekali-kali menduga itu respons ayah terhadap cita-cita saya. Sekurang-kurang ayah boleh mendorong saya untuk mencuba nasib memandangkan beliau sudah pun bersara dan saya tidak lagi terhalang dengan ketegahannya. Sebaliknya respons ayah begitu mengejut dan mengecewakan. Tetapi tepat sekali ramalan ayah, saya kalah sembilan undi.

Dari situ saya belajar mengenai politik. Hakikat bahawa saya anak bekas Presiden yang menerajui parti selama 22 tahun tidak menjamin perjalanan politik saya akan menjadi mudah – kononnya laluan sudah dibuka orang tua saya.
    Bagaimanapun, saya belajar mengenai hikmat di sebalik setiap kejadian yang saya lalui. Kekalahan di bahagian ayah saya sendiri menarik perhatian ramai terhadap usaha saya untuk bergiat aktif dalam UMNO.

Saya menang sebagai ahli majlis kerja (Exco) Pemuda dengan undi tertinggi. Sejak itu, saya tidak pernah rasa terlalu kecewa dengan keadaan yang sepatutnya mengecewakan. Saya yakin Allah SWT tentunya mempunyai perancangan yang lebih baik untuk kita.

Saya juga faham tujuan ayah yang seakan-akan tidak menggalakkan saya bergiat dalam arena politik. Memahami betapa politik itu dipenuhi onak dan duri, beliau mahu saya tidak ambil mudah dan dia mahu saya berpijak di bumi nyata, tabah dan tidak mudah kecewa.

INTEGRITI

Antara perkara yang pertama saya lakukan setelah mengangkat sumpah sebagai Menteri Besar Kedah adalah menandatangani ikrar integriti. Saya mengumumkan pendirian saya tidak membenarkan kaum keluarga saya terlibat dalam sebarang perniagaan yang melibatkan Kerajaan Negeri Kedah.

Dua tiga hari kemudian, saya berjumpa dengan ayah. Beliau mengulas: "Jadi saya pun tak boleh berniaga di Kedah lah."

Saya jawab: "Boleh".

Ayah membalas: "Macam mana boleh, kalau Is dah umum macam tu?"

Saya jawab: "Kena tunggu Is berhenti dulu lah."

"Bila nak berhenti?" tanya ayah.

"Dua puluh dua tahun lagi!" jawab saya berseloroh.

"Hai, macam balas dendam saja," kata ayah dalam ketawa.

"Dah ayah ajar macam tu," balas saya.

SELAMAT HARI BAPA DAN SELAMAT HARI JADI

Sempena Hari Bapa ini saya ingin mengucapkan Selamat Menyambut Hari Bapa kepada ayah saya. Juga ucapan Selamat Hari Jadi ke 90 pada 10hb Julai ini.

[Untuk rekod 20hb Disember 1924 tercatat sebagai tarikh lahir rasmi ayah. Tetapi tarikh sebenar ialah 10hb Julai 1925. Kalau meraikan kedua-dua tarikh tersebut, maka usia ayah sepatutnya akan mencecah 180 tahun Julai ini!]

Terima kasih atas segala bimbingan dan didikan yang diberikan kepada saya secara langsung, dan lebih banyak lagi secara tidak langsung. Yang saya mohon ialah ayah terus mendoakan kami yang mewarisi negara ini dari orang sebelum kami.

Doakan agar Allah SWT terus memberi petunjuk dan hidayah kepada kami semua, supaya apa yang dicita-citakan oleh ayah dan ayah-ayah kita semua menjadi kenyataan, insyaAllah.

Selagi hayat dikandung badan, teruslah menegur kami agar kami tidak terpesong daripada landasan yang betul. Walaupun kami sudah dewasa, namun kebijaksanaan ayah dan orang-orang terdahulu masih kami perlukan. Supaya destinasi yang dituju terus didorong oleh momentum dan hala tuju yang diusahakan oleh pejuang-pejuang terdahulu.

Mudah-mudahan Hari Bapa tahun ini, dan ulang tahun kelahiran yang ke-90 bulan depan akan mengukuhkan lagi rasa hormat kami kepada ayah yang telah bersengkang mata berjuang demi agama, bangsa dan, tanah air.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RAKAMAN TERSEMBUNYI BUKTIKAN ASHTON CURANG..!!

Pernikahan Demi Moore dan Ashton Kutcher seperti berada di hujung tanduk kerana isu kecurangannya. Lebih menguatkan bukti, baru-baru ini tersebar gambar-gambar Ashton yang sedang asyik bercengkerama dengan teman maksiatnya itu.

Seterusnya, gambar-gambar tersebut telah menjadi tajuk utama di muka depan majalah gosip Star. Dalam sekeping gambar yang disiarkan itu, Ashton dilihat berpesta dengan beberapa orang perempuan berambut perang di bilik Hard Rock Hotel, San Diego.

Menurut sumber, kesemua perempuan tersebut memang diajak Ashton ke bilik hotelnya setelah mereka berkenalan di kelab malam Fluxx. Seterusnya tanpa berfikir panjang... Sara Leal, Alexis, Katy dan Marta terus menerima pelawaan bintang 'Two And A Half Men' itu.

Pendedahan Majalah Star - klik untuk imej besar...

Sumber itu turut mendedahkan suasana pesta di bilik Ashton sangat memberahikan. Ashton dan keempat perempuan itu sempat berendam di hot tub tanpa pakaian.

Khabarnya, Ashton sempat melakukan hubungan seks dengan Sara Leal. Saat itu mereka dalam keadaan sangat mabuk.

Parti Penthouse: Ashton didakwa menjemput wanita tersebut ke bilik
hotelnya di Hard Rock Hotel di San Diego...

Provokatif: Sara nampaknya tidak merasa malu untuk mendedahkan
tubuhnya di hadapan kamera bagi meraih publisiti...

Party girl: Sara Leal (kiri) dengan rakan-rakannya di Las Vegas awal
tahun ini sebelum berparti bersama Kutcher pada malam tersebut...


MUAT NAIK VIDEO TARIAN 'MARRY ME', NETIZEN TEGUR CONTENT DALAM TANDAS - INI RESPON CAPRICE

Baru-baru ini menerusi laman Instagram, penyanyi rap Caprice telah memuat naik video tarian 'Marry Me' yang menjadi trend di media sosial. Melihat pada video tersebut, isterinya iaitu Farra Inalis dilihat menari sambil memegang beberapa jenis perisa vape.

Namun, apa yang lebih menjadi perhatian, Caprice duduk di tandas sehingga mendedahkan aurat bahagian pahanya. Perkongsian video itu menerima pelbagai reaksi daripada netizen yang mendakwa rakaman di tandas itu tidak manis dipaparkan.

Kata netizen lagi, aurat lelaki sememangnya selepas lutut sahaja tetapi bukannya menutup lutut sebaliknya mendedahkan bahagian paha. Dalam pada itu, ada yang meninggalkan komen meminta video itu dipadam sebelum penyanyi rap itu dikecam teruk oleh netizen.

Pun begitu, Caprice tidak berdiam diri malah membalas salah satu daripada komen berkenaan dengan memberitahu dia cuba untuk nampak 'real'.

"Hahah damn we tried our best to make it real (kami cuba untuk nampak seperti berada dalam keadaan sebenar)," katanya.

Klik untuk gambar besar

Sementara itu, Caprice atau nama sebenarnya Ariz Ramli menerusi muat naik terkini di Instagram, memaklumkan dia telah disahkan positif C0V1D.

"Selepas 2 tahun selamat dari C0V1D, akhirnye kene jugak... Alhamdulillah.. Cap dah demam 2 hari... Sebab demam makin teruk I decided to do 1 test last night which came out positive.. Did a 2nd test pun positive...

"High fever, heavy coughing, blocked nose, should I go to the hospital? Or sape2 ade exeprience dgn C0V1D, ape yang Cap boleh amalkan dari rumah? 😔🙏 InsyaAllah," tulisnya.

Terdahulu, Caprice mendedahkan isterinya sedang sakit gara-gara buatan orang iaitu mengalami gangguan sihir dan masih mencari tempat untuk berubat. Malah, Caprice turut meminta bantuan ramai bagi mengubati penyakit misteri itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS PU SYED, USTAZAH ASMA PULA TEGUR KAK KM

"Sungguh, saya terkesima melihat beberapa video beliau dan lagi terkilan bila turut melibatkan si anak, maaf saya tak sanggup tengok lebih banyak. Ia ditonton oleh ribuan tanpa sekatan dan tapisan, pelbagai peringkat umur dan jantina, apa yang mereka fikir dan rasa saat melihat tak boleh dibayangkan kesan buruknya.

"Ini sebuah barah yang makin kronik dalam masyarakat, terutama di kalangan "founder" produk seumpamanya. Kalian teruja apabila tontonan di media sosial meningkat, bagitu juga dengan jualan, walaupun dengan jalan maksiat yang dilakukan secara terbuka atas tujuan "marketing"...

"Kerana ingin mengaut keuntungan dunia yang sementara, harga dan maruah diri wanita muslim sanggup digadaikan begitu saja, jika iman tidak boleh menghalang, dimana perginya rasa malu dalam diri?

"Pernahkah terfikir bagaimanakah jika suatu hari nanti dipanggil bertemu-Nya, dalam keadaan sudah masuk ke liang lahad, namun dosa masih berjalan kerana video-video dengan aksi sebegitu masih kekal berada di media sosial.

"Nauzubillahiminzalik. Moga sempat dipadam oleh diri sendiri bukan waris, kerana itu adalah tanda sempat bertaubat sebelum mati," kata Ustazah Asma' Harun menerusi satu perkongsian di Facebook dimana beliau meluahkan rasa kesal dengan sikap Liana Rosli atau mesra disapa Kak KM, seolah tidak menhiraukan teguran.

Dalam kenyataan tersebut, Asma menegur secara umum tentang sikap peniaga yang lebih memetingkan keuntungan berbanding keredaan Allah. Asma turut mengingatkan bahawa tiada siapa mengetahui bila ajal mereka tiba dan bimbang tidak sempat memadam perkongsian foto atau video di media sosial.

Sejak beberapa hari lalu, hangat diperkatakan mengenai Pencetus Ummah (PU) Syed Bakri yang tampil menegur usahawan sensasi, Kak KM mengenai kaedah pemasaran yang keterlaluan dan mempunyai aksi lucah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ABBY ABADI SANGGUP RENTAS NEGERI DEMI SELAMATKAN BAYI

Jika sering mengikuti laman sosial pelakon Abby Abadi, pasti anda tahu isteri kepada Faizal Zakaria (Jai Ezzany) itu terkenal dengan misi kemanusiaannya dalam membantu menyelamatkan bayi dan menyerahkan kepada mereka yang mahu mengambil sebagai anak angkat.

Abby yang kini mempunyai tiga orang anak angkat, sejak dua tahun lalu itu baru-baru ini telah berkongsikan kisah berita gembira apabila berjaya menyelamatkan seorang lagi bayi yang ingin di buang di Kota Bharu, Kelantan dan menyerahkan kepada keluarga angkatnya di Terengganu.

"Alhamdullillah Syukur. Suami saya berjaya bawa kereta dari Kota Bharu 11.30 malam, sampai ke Kuala Terengganu pukul 1.30 pagi. Kuat betul kesayangan saya ni, saya mengantuk dah, tapi tidur-tidur ayam sahaja sebab pegang baby.

Klik untuk gambar besar

"Berjaya memberi kebahagiaan kepada sepasang lagi pasangan yang belum dikurniakan anak walaupun sudah 10 tahun mendirikan rumah tangga," kata Abby yang berasa sangat syukur kerana semua urusan dipermudahkan.

Abby turut memuat naik foto bersama pasangan berkenaan yang sudah berdepan tiga kali masalah keguguran sepanjang proses kehamilan dan akhirnya dikurniakan rezeki zuriat meskipun anak angkat.

"Tiga kali gugur katanya tak ada rezeki. Terakhit, terasa sangat sebab dah enam bulan setengah. Tapi itulah, nak buat macam mana. Akhirnya Allah izinkan rezeki anak dengan jalan yang berbeza.

"Saya nasihatkan usahalah untuk susukan. Ambillah suntikan atau makan ubat asal bayi dapat menyusu sekurang-kurangnya lima kali kenyang yea. Senang nanti bila besar," ujarnya.

Diruangan komen, rata-rata netizen dan pengikutnya memuji tindakan Abby yang sanggup bersusah payah dalam membantu pasangan yang mengimpikan zuriat. Difahamkan, sehingga kini Abby sudah berjaya membantu lebih 30 pasangan untuk mendapatkan bayi angkat.

www.myartis.com / Sumber & foto: Rotikaya, Media Hiburan & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEDIA JADI BAPA SEGERA... MASUKLAH MEMINANG" - RITA AKUI TIDAK SUNYI

Selepas menjadi gadis dulang pada majlis pernikahan Elly Mazlein, baru-baru ini, pelakon Rita Rudaini kembali dihujani soal perkahwinan. Rita berkata, selepas tujuh tahun hidup solo, dia reda dan hanya mengikut aturan ditetapkan Allah: "Kalau ada lelaki yang bersedia menjadi bapa segera pada anak-anak saya, masuklah meminang," ujarnya.

Menurut Rita, dua anaknya iaitu Airit Rayyan Rizqin, 11, dan Airit Rafqa Arjuna, 9, juga tidak pernah lagi bertanya mengenai perkara itu kerana sudah biasa hidup bertiga: "Sebelum ini ramai juga rakan yang cuba nak pasangkan dengan kawan mereka, malah ada yang tawarkan diri untuk mencarikan jodoh buat saya.

"Saya biasa saja. Mungkin sebab sudah terlalu lama solo, jadi perasaan itu lebih tenang bersendiri. Lagipun, saya ada dua anak yang sentiasa menemani dan menceriakan hari-hari saya. Biarlah tumpuan saya pada mereka dulu. Mereka pun semakin membesar. Banyak lagi perkara dan keperluan penting untuk mereka. Saya kena terus kuat untuk mereka," katanya.

Klik untuk gambar besar

Menurut Rita, dia juga tidak pernah merasa sunyi walaupun kebanyakan rakan lain sudah kembali berkahwin: "Saya tidak sunyi. Bahagian saya sudah tidak ada sebab saya nak tumpukan pada kehidupan anak-anak pula. Ini kerana, bahagian mereka baru bermula.

"Kasih sayang sejati dan belaian adalah antara anak dan ibu. Namun, Allah yang merancang semuanya dan saya menurut setiap perjalanan yang diatur-Nya dengan reda. Saya sudah bahagia dengan apa yang Dia berikan sekarang," tuturnya.

www.myartis.com / Sumber & foto: Harian Metro & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ZAIM HELMI (HOS MHI & CJWS) TIMANG 'BABY BOY'

"Syukur, Alhamdulillah Ya Allah... Zaaef Al-Ikhlas Bin Zaim Helmi. Born today 17 October 2016 (11.50am), welcome to this beautiful world my dear baby boy. Syukur, wife and my baby both healthy! Baby weight 3.7KG.

"Zaaef Al-Ikhlas Bin Zaim Helmi, semoga menjadi anak yang soleh, taat perintah Allah dan ibu bapa and please be friendly to everyone ya sayang," demikian kata pengacara Malaysia Hari ini (MHI) dan juga hos program CJ Wow Shop (CJWS), Zaim Helmi Zaini, 30, yang menimang cahaya mata lelaki pada jam 11.50 pagi semalam.

Isteri kepada Zaim iaitu Nurdamia Mohamed Nasir, 29, selamat melahirkan bayi lelaki mereka yang diberi nama Zaaef Al-Ikhlas secara pembedahan di sebuah hospital di Shah Alam.

"Isteri terpaksa melalui proses pembedahan disebabkan bayi dalam kandungan besar iaitu 3.9 kilogram. Jadi doktor menasihatkan untuk tidak bersalin secara normal.

"Alhamdulillah sepanjang proses bersalin semuanya berjalan lancar. Isteri saya sangat tenang malah saya pula yang menangis," jelas Zaim.

Zaim turut berkongsi yang mana dia mengalami demam panas sehari isterinya dimasukkan ke hospital kerana terlalu gementar menunggu detik itu. Zaim memberitahu dia dan isterinya memilih tarikh hari ini untuk menjalani pembedahan.

"Saya bersyukur isteri dan anak dalam keadaan baik. Insya Allah mereka dibenarkan keluar hospital Rabu ini. Isteri juga menjalani proses berpantang di rumah mentua yang terletak di Ampang. Jadi sepanjang tempoh itu saya perlu berulang alik," katanya.

Untuk rekod, Zaim dan Damia berkahwin pada 25 Disember tahun lalu.

Sumber: Harian Metro

Foto: Zaim Helmi & isteri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MENANG TROFI DI HONG KONG - NADIA AQILAH TAK SANGKA, TERUJA BAKATNYA DIHARGAI

Pelakon Nadia Aqilah baru-baru ini telah diiktiraf sebagai Pelakon Wanita Terbaik, Festival Filem Dunia Hong Kong, menerusi watak utama yang dibawa dalam filem 'Eva'.

Berhubung kemenangannya itu, Nadia, 37, akui tidak menyangka dan malah dia juga tidak pernah meletakkan sasaran trofi dalam mengatur karier seni, namun teruja apabila bakatnya dihargai.

Dalam pada itu, pelakon lain iaitu Nadia Brian juga meraih trofi Pelakon Pembantu Terbaik pada festival sama dianjurkan Oktober lalu. Nadia berkata, pada mulanya, dia menolak melakonkan watak individu yang mengalami masalah kesihatan mental kerana menganggap tugas itu berat.

"Menang atau kalah, bagi saya subjektif. Saya terkejut apabila syarikat produksi, D'Alpha Legacy menghantar penyertaan ke festival filem itu. Saya tidak sangka dapat trofi, malah, Nadia Brian yang sama berlakon, juga menang.

"Mungkin isu yang diketengahkan dalam filem ini berbeza, di mana watak 'split personality' yang saya bawa menarik perhatian juri.

"Disebabkan watak ini agak gila, saya hampir beritahu tidak. Selepas baca skrip, saya fikir tidak cukup bersedia. Biasalah, pelakon teater, berlatih lama pun tetap tidak bersedia.

Klik untuk gambar besar

"Apatah lagi, ketika itu, saya sibuk dan tidak cukup masa buat persediaan. Tapi selepas jumpa pengarah, Suhaiza Aziz dan berkongsi maklumat, saya percaya, saya kena sokong dia sebagai pengarah baharu," katanya.

Jelas Nadia, dia akhirnya positif untuk membawa watak utama it atas kepercayaan Suhaiza dan sokongan diterima. Atas kejayaan dicapai, ibu kepada seorang anak ini amat menantikan maklum balas penonton sebaik 'Eva' menjengah pawagam pada 26 Januari ini.

"Cerita ini berbeza dan kami sudah buat yang terbaik. Mungkin filem ini tidak boleh jadi naskhah arus perdana kerana isu kesihatan mental yang diketengahkan.

"Saya akui apabila menonton filem ini, anda rasa tidak selesa. Namun, kami mahu mendidik penonton mengenai isu kesihatan mental," tuturnya.

Menjadikan filem Jerman sebagai rujukan, 'Eva' mengisahkan Eva, Amy dan Mike sebagai individu sama, namun terperangkap dalam satu tubuh. Eva terpilih sebagai pemenang filem kategori 'thriller' dan 'suspense' bagi pertandingan bulanan anjuran Festival Filem Cannes.

Melalui kemenangan itu, 'Eva' ditayangkan pada Festival Filem Cannes 2023 dan dicalon merebut anugerah Filem Terbaik bagi kategori 'thriller' dan 'suspense'.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALI TERAKHIR 2015... MUNGKIN BABAH SIBUK, ADA KELUARGA BARU" - ZAKI YAMANI RINDU BERAYA BERSAMA BAPA, JAMAL ABDILLAH

"Saya akui, dulu selalu jumpa dengan babah. Kali terakhir berpeluang beraya dengan dia pun masa tahun 2015. Masa itu, saya darjah tiga. Boleh dikatakan, masa umur saya sekitar 7 atau 8 tahun, saya rapat juga dengan babah. Kemudian dah kurang.

"Mungkin sebab babah sibuk, atau sudah ada keluarga baru," itulah kata penyanyi remaja, Zaki Yamani, 16, yang mendedahkan kali terakhir dia menyambut lebaran bersama bapanya, Raja Pop tanah air iaitu Datuk Jamal Abdillah, sekitar lapan tahun lalu.

Bagaimanapun, Zaki berkata dia tidak memaksa Jamal mahupun untuk kembali seperti waktu dahulu kerana memahami bapanya itu sudah mempunyai keluarga baru.

Ditanya sama ada dia ada menghubungi bapanya, Zaki berkata dia ada berbuat demikian namun dia tahu bapanya mungkin sedang sibuk. Zaki mengakui dulu dia pernah rasa sedih namun baginya adalah lebih baik jika meneruskan kehidupan masing-masing.

Klik untuk gambar besar

"Kalau pasal jumpa pula, bergantung kepada dia, nak jumpa atau tidak. Tak nak jumpa pun tak mengapa. Kalau saya ada lesen kereta, dah lama saya berjalan ke tempat dia.

"Bukan saya yang menjauh, tapi saya rasa mungkin dia yang sibuk. Sebab itulah, sejak dulu, apa-apa saya memang dengan mummy. Kami berdua sama-sama uruskan kehidupan kami.

"Dulu, adalah juga rasa sedih. Ada juga rasa yang dipendamkan dalam hati, Tapi saya fikir, lebih baik kami fokus pada kehidupan masing-masing. Nak cakap lebih-lebih pun, saya jadi tak reti," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA ERRA FAZIRA DAN AWIE 'KEMBALI BERTAUT'

Mungkin inilah masa yang dinanti-nanti oleh peminat Erra Fazira dan Awie apabila mereka sekali lagi menjadi pasangan kekasih. Lebih menarik, ada pihak yang tidak ambil pusing isu-isu panas yang melanda mereka berdua sejak akhir-akhir ini.

"Kami tidak pernah mengambil pusing mengenai isu-isu panas berkaitan dengan mereka lebih-lebih lagi Awie (yang kini sedang menjalani kes mahkamah berhubung isu pukul isteri).

Klik gambar untuk size besar

"Pemilihan mereka berdua lebih bersikap profesional dan kami yakin peminat-peminat mahu melihat mereka bergandingan semula di layar perak," ujar G. Ravindren, selaku penerbit bagi syarikat produksi TouchTronic Entertainment.

Untuk info, Erra dan Awie kembali menjadi kekasih melalui filem terbaharu iaitu 'Warna Cinta Impian' yang dilancarkan di Hotel Le Meridien selasa lalu. Kali terakhir mereka menjadi kekasih dalam lakonan ialah ketika pementasan teater muzikal 'Konsert Teaterikal Suara Kita'.

Awie dan Erra pernah bertunang Pada 1996

"Pemilihan mereka lebih kepada keserasian mereka yang pernah membintangi filem bersama sekitar tahun 1990-an dan kami percaya ramai peminat menantikan kemunculan gandingan mereka.

"Saya menganggap walaupun Erra dan Awie sudah lama tidak beraksi bersama, keserasian antara mereka masih lagi wujud untuk melakonkan watak sepasang kekasih," tambahnya.

Majlis pelancaran Warna Cinta Impian

Filem yang bakal memulakan penggambaran pada Ogos depan turut melibatkan pelakon-pelakon popular seperti Azlee Khairi, Nelydia Senrose, Shiqin Kamal dan Erwin Shah Dawson.

Mungkinkah kontroversi dan gosip hangat yang melanda Erra dan Awie mampu mengembalikan zaman kegemilangan mereka dalam filem? Selepas ini, mungkinkah akan timbul pula kontroversi baru yang melibatkan mereka berdua?

Untuk rekod, kira-kira 18 tahun lalu Awie dan Erra pernah bercinta selama lima tahun dan pernah melangsungkan pertunangan pada 1996. Awie bagaimanapun berkahwin dengan penyanyi muda Arni Nazira Anuar pada Disember 1998 kemudian bercerai dan mengahwini pula Rozana Misbun. Manakala Erra pula pernah berkahwin dan bercerai sebanyak dua kali iaitu dengan Yusry Abdul Halim dan Engku Emran.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BILA MAWAR BERANI NAIK BOT KETIKA KANDUNGAN MASUK TRIMESTER KEDUA

Pelakon Mawar Rashid nampaknya sudah berani mengambil risiko apabila menaiki bot ketika bercuti ke Pulau Perhentian, Terengganu baru-baru ini, meskipun usia kandungan keduanya itu baru sahaja memasuki trimester kedua.

Akui pada awalnya turut rasa bimbang, namun Mawar atau nama Wan Mawar Shaputri Wan Abdul Rashid, 25, berkata dia sudah pun mendapatkan nasihat doktor terlebih dahulu sebelum membuat keputusan untuk melakukan aktiviti ketika bercuti ke pulau itu.

"Awal-awal tu risau juga boleh ke tidak nak bercuti ke pulau. Tapi saya tanya pakar sakit puan yang merawat saya, dia kata boleh pergi tapi tak boleh naik bot kecil. Alhamdulillah, memang saya jaga betul-betul. Saya dah tanya pada doktor, bukan main naik saja bot dan pergi pulau tanpa dapatkan kepastian tentang kandungan saya," katanya.

Dalam pada itu, Mawar berkata semasa menaiki bot tersebut dia duduk di bahagian belakang supaya tidak terkena hentaman. Ujarnya lagi, bot yang dinaikinya itu juga bersaiz besar dan tiada hentakan kuat.

Klik untuk gambar besar

"Bot yang saya naik tu besar jadi hentakan tak kuat dan tak jejas kandungan saya. Bot itu pun selamat. Semasa di sana pun saya memang jaga betul-betul. Saya duduk di bahagian belakang bot sebab tak ada hentakan," jelasnya.

Berkongsi pengalaman hamil kali kedua itu, Mawar memberitahu alahan yang dialami semakin berkurang dan dia juga sudah mula aktif bekerja. Mawar juga menyifatkan kehamilan kali ini lebih mudah berbanding sebelum ini.

"Masa trimester pertama memang loya teruk. Mual-mual, muntah-muntah. Tapi Alhamdulillah dah masuk trimester kedua ni dah kurang mual. Alahan pada bau pun dah kurang, tak seteruk masa hamilkan Rafael," tuturnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::